Александр Печёнкин. Миср: санъат ва маданият - www.ziyouz.uz\nБош саҳифа Илм ва фанТарихАлександр Печёнкин. Миср: санъат ва маданият\nАлександр Печёнкин. Миср: санъат ва маданият\nЧоп этилган 24.06.2017 25.02.2017 МуаллифZiyouz.uz\nЭрамизгача тахминан 3400 йилдан бошлаб мўмиёлашнинг юксак санъати ёрдамида марҳумнинг жасадини нариги дунё сафарига ва уни абадий сақлаб қўйишга тайёрлаганлар. 70 кун жасадлар содага тўйинтирилган эритмада сақланган, кейин бальзамлаш давом этган ва жуда кўплаб технологик босқичларни ўз ичига олган. Аввало бальзамчилар жасадни ёрганлар ва ириш жараёнини секинлаштириш учун ундан ичак-чавоқларни олиб ташлашган. Мияни илмоқлар билан бурун орқали чиқариб олишган. Тозаланган ва яхшилаб ўралган ичак-чавоқлар кейинчалик сақлаш учун мўмиё каби ўша даҳманинг ўзида тўртта идишга солиб қўйилган. Баданда фақат юрак қолган. Ўралгандан кейин мўмиёга сода кукуни сепиб чиқилган. Арзон усулда бадан ичкарисига ичаклар орқали ўткир эритма юборилган, кейин эса ириган ичак-чавоқлар чайқаб чиқариб ташланган. Сода билан ишлов бериш баданни бадбуруш қилиб юборган, юзлар осилиб қолган, мушаклар ғойиб бўлган. Баданга унинг дастлабки ҳолатини қайтариш санъати узлуксиз ривожланиб борган. Озғин тўқималарни ўз ҳолига қайтариш учун қиринди ва ёғ аралашмасидан фойдаланганлар, унинг шишидан тери неча минг йиллар ўтиши билан чатнай бошлаган. Ниҳоят хушбўй тутатқилар билан дудланган баданни мой ва мум шимдирилган бўз латта билан ўраб чиққанлар. Мўмиёларнинг тимқора тусда бўлиши шундан. Ўрам қатларига марҳумни ҳимоя қилиш учун туморлар қўйганлар. Туморларда қуйидагига ўхшаш афсунгарлик сўзлари ёзилган бўлади: “Ажал фиръавн ҳаловатини бузган одамни қаноти билан маҳв этсин”. Шу тариқа фиръавнларнинг мўмиёлари неча минг йиллардан бери сақланиб келаяпти. Бироқ даҳма ўғрилари, шунингдек, айрим қадимшунослар уларга зарар етказдилар.\nҚАДИМГИ МИСРДА ЖАСАДНИ МЎМИЁЛАШ\nҚадимги Мисрда марҳумлар жасадини мўмиёлаш ҳунари кенг тарқалган эди. Узоқ вақтгача юқори даражада мўмиёлашнинг айрим жараёнларини аниқ тиклашнинг иложи бўлмай келди. Мўмиёлашнинг ХХ аср биринчи ўттиз йили охирларида ўтказилган чуқур тадқиқот асосида шу нарса аниқланган эдики, жасад аввало Мисрда учрайдиган қуруқ табиий сода – “натрон” ёки “нитрон”га бир неча ҳафта кўмиб қўйилган (бундай содалар табиий содали кўлларнинг қуриб қолишидан юзага келарди). Бунда жазирама офтоб шароитида жасад деярли бутунлай қақраган. Сўнгра (ёки олдин) жасаддан ичак-чавоқлар ва мия чиқариб ташланган, (гоҳо) бош мия косаси мум билан тўлдирилган, қорин бўшлиғига эса хушбўй ўсимликларнинг шохлари тиқилган. Айрим ҳолларда ичак-чавоқлар олиб ташланмаган. Шундан кейин жасадни докага ўхшаган мато билан ўраганлар, унинг узунлиги гоҳо юз метрдан ошган, хушбўй тутатқилар ишлатилган. Марҳумнинг юзи қўрғошин, пиролюзит, мис кукуни, рангли гил ва эҳтимолки, айрим ўсимлик бўёқлари билан пардозланган. Қадимда олтингугурт сурмаси бу мақсадларда қўлланилмаган. Шоҳ мўмиёлари юзига тилла япроқдан ниқоб қоплаганлар. Ниҳоят жасад тобутга жойлаштирилган. Жасадларни бальзамлаштириш санъати Қадимги салтанатдаёқ юзага келган эди.\nАфрикадаги энг йирик Қоҳира шаҳри турли даврлардаги бир неча шаҳарни ўз домига тортган, булар — қадимги Гелиополис ва Миср Бобили, ўрта аср Фостатидир. Бу йирик шаҳар “минг минора шаҳри”, “Шарқ дарвозаси” деган номлар билан шуҳрат қозонган. У эндиликда буюк Ғазо эҳромларига жуда яқин келиб қолган. Унда миср тамаддунининг барча олти минг йиллик ютуқлари мужассам. Қоҳиранинг ўзи ва Александриядан кейин аҳолисининг сони бўйича учинчи ўринда турадиган Ғазо шаҳри (960 минг нафар) Қоҳирага қўшилиб кетган. Машҳур эҳромлар ва Катта Сфинкс айнан шу шаҳарда жойлашган. Катта Сфинкс қиёфасида фиръавнларнинг қудрати ва ҳокимияти, беқарор ва муваққат нарсаларга бемуросалиги, абадият ғояси мужассам.\nНил қоқ иккига бўлиб оқадиган ва қум билан қуршалган Қоҳира Мисрнинг ҳам эски, ҳам янги тарихидир. Қоҳира — бу баланд уйлар ва виллалар, миноралар ва қўнғироқхоналар, хурмолар ва неон чироқлари, сершовқин бозорлар ва сайёҳларбоп совғаларга лиммо-лим дўкончалардир. Ҳаёт булоқдай жўшиб-қайнаб турадиган улкан шаҳар бир вақтнинг ўзида улуғвор Нилнинг тинчоқар суви каби шошмай оқиб боради. Шаҳарнинг бепоён манзараси жаҳондаги энг кўҳна, фотиҳлар босқинини асрлар давомида бартараф этиб келган Салоҳиддин қалъаси деворларидан бошланади. Бу ерда кўз ўнгингизда Муҳаммад Али ҳамда Султон Қалаун масжидларининг жимжимадор миноралари намоён бўлади.\nМиср музейида сизни дунёдаги энг бой сулола даври миср санъатининг коллекцияси кутиб олади. Юздан ортиқ зал ва айвонларда 150 мингга яқин экспозиция қўйилган. Барча тўпламни томоша қилиб чиқиш учун бир неча кун ва ҳатто ҳафта керак бўлади. Шу боис фақат энг муҳимларигагина эътибор қиламиз. Кираверишда Аменхотеп III ва унинг хотини Тияни тасвирловчи улкан ҳайкалларни кўрасиз. Анъанага қарши ўлароқ, аёлнинг гавдаси фиръавннинг гавдаси билан баравар қилиб ишланган. Музейнинг биринчи қаватида амарн даври асарлари қўйилган. Уларгача ва улардан кейин Мисрда нимаики яратилган бўлса, ҳаммасига қараганда булар анча воқеликка яқин қилиб ишланган. Энг аввало бу фиръавн Тутанхамон даҳмасининг иккинчи қавати тўридаги қисмга қўйилган осори атиқалардир. Даҳма 1922 йилда Луксор шаҳридан унча узоқ бўлмаган Шоҳлар Водийсида топилган. Топилдиқ ХХ асрнинг қадимшунослик шов-шуви бўлди, чунки Тутанхамон даҳмаси талон-тарож этилмаган, ўзининг дастлабки кўринишида топилган шоҳ даҳмалари ичида яккаю ягонасидир. Ундаги қимматбаҳо нарсалар шу қадар кўп эдики, уларни тавсифлаб, Миср музейига элтиш учун роса беш йил кетди. Даҳма хазинаси намойиш қилинган залларга тўрт зарҳал ёғоч сандиқ ўрнатилган. Қачонлардир уларда Тутанхамоннинг ҳозир ҳам Шоҳлар водийсида турган тош тобути сақланган.\nМузейда учта тобут қўйилган, улардан бирининг оғирлиги 110 килограмм бўлиб, соф олтиндан қуйилган. Ёш Тутанхамоннинг олтин ниқоби эндиликда бутун дунёга машҳур. У 18 ёшида вафот этган бу ёш фиръавннинг чеҳрасини ишончли тарзда қайта гавдалантиради. Яна бир бебаҳо буюм – Тутанхамоннинг қимматбаҳо жавоҳирот билан безатилган олтин тахти. Дасталари илон шаклида ишланган, ўриндиқнинг ҳар икки биқинида арслон бошлари ўрнатилган. Тахт суянчиғида ўзининг севимли хотини билан фиръавннинг ўзи тасвирланган.\nЯқинда шоҳона мўмиёлар зали қайта очилган эди. Мўмиёлар ётган пештахталарда Шоҳлар водийси даҳмаларидай иқлим муҳити яратилган. Бу ерда Рамсес II, Тутмос II ва Сети I лар билан биргаликда 11 фиръавннинг мўмиёси қўйилган.\nПапирус ва заргарлик фабрикаларига, шунингдек, анвойи ҳидлар уфуриб турган Пардозлик музейига қилган сафарингиз асло ёдингиздан чиқмайди. Сиз Нилдан Қалъагача улкан акведукни, Байт-ас-Сеннар минорасини ва энг қадимий араб университети Ал-Азхар биносини кўрасиз. Албатта, Хон ал-Халилий ҳунармандлар бозорига ташриф буюрмай қолмайсиз, у Яқин Шарқдаги энг катта бозор бўлиб, ХIV асрдан буён ҳеч ҳам ўзгармаган. У ерда шарқона манзаралар, ҳайратомуз ғала-ғовурлар ва рангорангликни кўриб, ҳайратдан оғзингиз очилиб қолади.\nҚоҳирада Шарқнинг оламга машҳур барча буюмларини сотиб олишингиз мумкин: зирвалар, пардоз-андоз буюмлари, олтин, кумуш, гилам, мис ва бронза буюмлари, кўн, шиша, сопол ва ҳоказо буюмлар тўлиб-тошиб ётибди. Газмоллар, айниқса, машҳур миср пахтасидан тўқилган газламалар Вакаат ал-Балах сингари энг катта кўча бозорларида, мусиқа асбоблари Муҳаммад Али кўча бозорида қўл-қўлга тегмай сотилади. Гарчи сизга туянинг зарурати бўлмаса-да, туя бозорига қилган сафарингизни дўстларингизга узоқ вақт сўзлаб берасиз.\nШаҳар шовқини жонингизга теккандан кейин машҳур эҳромлар кўриниб турадиган “Мена хаус” меҳмонхонасининг гольф-клубида ҳордиқ чиқаришингиз мумкин. Ёки Хазира клубида от пойгасини томоша қилишингиз, ҳайвонот боғи ёки ботаника боғига тушишингиз мумкин. Табиат манзарасидан баҳра олай десангиз, фелюгеда Нил оқими бўйлаб сузишингиз ёки Ғазо эҳромидан Саккара эҳромигача отда сайр қилишингиз мумкин. Агар ташвишларни бутунлай унутай десангиз, 187 метрлик Қоҳира минорасидаги айланувчи ресторанга боришингиз, у ердан бутун шаҳарни кафтдагидек томоша қилишингиз мумкин.\nҚоронғи тушиши билан катта шаҳар бундан-да гавжум бўлиб кетади. Бу дўконларни томоша қилиш ёки шарқ таомлари билан танишиш учун энг яхши вақтдир. Йўл ёқасидаги қаҳвахоналарда ҳам, “сузувчи” ресторанда ҳам кечлик таомни тановул этиб олишингиз мумкин. Меҳмонхоналарда кечқурунлари, одатдагидек, маҳаллий раққос ва раққосалар рақс тушадилар ва мижозлар кўнглини баравар овлайдилар. Опера театри мажмуи ичида бир қанча тасвирий санъат хоналари, замонавий санъат музейи, ресторанлар ва концерт заллари бор. Ойдиндаги арабча мусиқа, ҳеч шубҳасиз, узоқ вақтгача хотирангизда қолади. Ўз-ўзидан маълумки, энг завқли кечки тадбир – эҳромлар тагидаги рангоранг нурли мусиқалар томошасини унутмасангиз бўлгани – у ерда якшанба кунлари томошалар рус тилида олиб борилади.\nХЕОПСНИНГ СИРЛИ АҲДИ\nҚадимги замоннинг энг улуғвор ва сирли иншоотлари миср эҳромлари ҳисобланади. Неча минг йиллар келиб кетса ҳамки улар ўз сирларини ҳамон очмай келмоқдалар. Қадимда бўлгани каби ҳозирда ҳам эҳромлар томоша қилган одамнинг ақлини ҳайратдан лол қилиб қўяди.\nҚоҳира марказидан атиги 12 км нарида Ғазодаги машҳур эҳромлар пурвиқор бир хомушлик ила савлат тўкиб туришибди. Уларни шаҳар чеккасидан айланиб ўтганда ҳам кўриш мумкин. Бироқ Мисрга келган ҳар бир одам абадиятни қўли билан ушлаб кўрмоқ учун уларга яқин бормай қўймайди.\nМактабдалик чоғимизданоқ машҳур миср эҳромлари фиръавнларнинг қабрлари эканлигини, уларни эгалари тириклигида бунёд этишганини, жисмларини талончилардан ва жонларини ўлимдан сақлаб қолиш учун қурганликларини биламиз.\nФиръавнлар, агар тана бутун ва безарар сақлангудек бўлса, абадий яшаб қолишларига ишонганлар. Нариги дунёда ҳам шоҳона умргузаронлик қилишлари учун даҳмаларнинг ичи турли буюмлар ва тилла тақинчоқлар билан тўлдирилган. Дарсликларда ана шундай дейилади. Аммо аслида шундаймикан?\nЖаҳонга эҳромлар ҳақида ҳикоя қилган биринчи одам “тарихлар отаси” Геродот эди. У Мисрда эҳромларнинг тахминий қурилишидан 2 000 йил кейин, милоддан аввалги V асрда бўлган эди. Унга замонавий гидлардан кўп фарқ қилмайдиган гид ҳамроҳлик қилади ва шунинг учун “кўзи билан кўрган одамдек алдаган”. Ўз гидининг сўзларидан Геродот барча олдин ўтган золимларни ортда қолдиришга жазм қилган фиръавн Хеопс тарихини жаҳонга ҳикоя қилиб беради.\nГеродот тарихчи олим бўлгани боисидан, ўз ҳикоясига қуйидаги ажойиб тафсилотни киритади. Шахсий мақбара қурилиши халқни хонавайрон қилиб, хазинани қуритади. Пул тамом бўлса-да, мақбарани қуриб тугаллаш фикридан қайтишмайди. Шунда ота фиръавн қизларини фоҳишахонага топширади-да, бир галги ишрат учун эҳромга битта тош бўлаги тайёрлаб келишни баҳо қилиб қўяди. Эҳромдаги тош бўлаклари миқдорини (26 млн. дона) ва эҳромнинг ота Хеопс ўлимигача қуриб битказилишини ҳисобга олиб, қиз шўрликлар кечаю кундуз эркакларга танларини сотишга мажбур бўлганлар. Бироқ бу ерда гап сал бошқачароқ кўринади. Биринчидан, Ғазодаги уч эҳромдан биронтасида ҳам дафн маросими ўтказилганидан бирон-бир нишона ҳам йўқ, на бир мўмиёланган жасад топилган, на хазина. Иккинчидан, эҳромларда Юқори ва Қуйи Миср буюк шоҳларининг сўнгги маскани учун қизиқ бўлиб туюладиган на бир ёзув топилган. Учинчидан, кўзга кўринган мисршунослар милодгача учинчи минг йилликда мисрликлар бундай миқёсдаги ва юксак аниқликдаги иншоот барпо этиш учун билим ва воситаларга эга эмас эдилар. Умуман, бизгача етиб келган биронта миср папируси, Ғазодаги уч эҳром – Хеопс, Хефрен ва Микеринни ким қургани ва нималардан фойдалангани ҳақида бир оғиз ҳам сўз айтилмайди.\n90-йилларнинг бошида белгиялик Қадимги Миср сирлари ишқибози Роберт Бковел ғалати кашфиётлар қилди. Бир куни Орион буржини кузатиб ўтираркан, у бирдан Орион минтақасидаги уч юлдуз ҳамда Ғазодаги уч эҳромнинг жойлашувидаги ғаройиб ўхшашликни пайқаб қолди. Бироқ яхшилаб текшириб кўрса, бу ўхшашлик унчалик тўғри эмас экан. Бювел тахминича, бу ўхшашлик эҳромлар қурилишининг тахминий даврига, яъни милоддан илгариги 2600-2500 йилларга тўғри келар экан.\nЗамонавий компьютер дастурлари шарофати билан юлдузларнинг ўша даврдаги ҳолатини қайта тиклашга муваффақ бўлинди. Юлдузлар Ғазодаги уч эҳром ҳолатига деярли аппа-аниқ тушди-қўйди. Шундай бўлса-да, эҳромлар ва Орион юлдузлари ҳолатининг мутлақ аниқ ўхшашлиги милодгача 10500 йилга тўғри келди. Дарвоқе, Сомон йўлининг ўша қадимги осмондаги йўли Нил дарёсининг ўзини шаклида бўлган экан.\nҚадимги мисрликлар бу вақтни ўз мамлакатларининг одамлар устидан маъбудлар ҳукмронлик қилган Олтин аср –“Дастлабки замон”га мансуб деганлар. Кейинроқ тиришқоқ тадқиқотчилар тахмин қилишларича, милодгача 10500 йилда Ғазодаги эҳромлар қурилиши энди-энди бошланган бўлиб, айни IV сулола фиръавнлари ҳукмронлиги вақтида, мактабда ўқитилганидек, милодгача тахминан 2500 йилда қуриб битказилган. 8000 йил ичида нималар бўлган? Қурилишнинг бундай чўзилиб кетиши сабаби нимада? Вақтнинг бундай тубсиз чоҳидан билимни ким олиб ўтиши мумкин бўлган? Бундай оғир вазифани уддалайман деган мардлар бўлган эмас. Миср йилномачиларининг ҳикоя қилишларича, бизга маълум бўлган фиръавнларгача анча узоқ йиллар Горнинг издошлари, Мулавван, Мутабдил каби турли номлар остида машҳур донишмандлар ҳукмронлик қилганлар. Йилномаларда айтилишича, бу ҳукмдорлар илоҳий билимга эга бўлганлар ва ўзлари ҳам илоҳларга ўхшаб кетганлар. “Афсунгарлик илму амаллари” ёрдамида улар мангуликка эришганлар ва самога парвоз қилиб, юлдузларга айланганлар.\nШундай фаразия мавжудки, бир-бирининг ўрнига келган авлодлар минг йиллар давомида ўзларигагина тегишли бўлган бир аломатга умид боғлаб, осмонга тикилганлар. Аломат нозил бўлгач, мисрликлар 8000 йил муқаддамги режани рўёбга чиқариш учун енг шимариб ишга киришиб кетганлар. Миср тамаддуни атиги бир неча ўн йиллик муддатда шу тариқа бунёдга келган. У йўқ жойдан гўё лоп этиб пайдо бўлса-да, аломатларининг барчаси юксак маданий намуналар ҳисобланади.\nҚадимги мисрликлар динининг негизи астрономия ва астрология (фалакиёт ва илми нужум) бўлган: юлдузлар ва уларнинг ҳаракатига сиғинганлар. Шу нарса исбот этилганки, Мисрда кўп минг йиллар давомида юлдузларни кузатиб келишган ва таъбир жоиз бўлса, айтиш мумкинки, мисрликлар суперастрологлар бўлишган. Улар ердаги оламни самовий оламнинг сояси, самога ўхшашлик қанча кўп бўлса, Ердаги ҳаёт шунча яхши бўлади, деб билганлар.\nЭҳромлардаги сўнгги тадқиқотларга кўра, улар инициация ўтказганлар, яъни сирли олам ишқибозларини диққат билан умумлаштириб чиққанлар. Уларга шундай бир сир ўргатилганки, бунинг ёрдамида одам миср маъбудларига ўхшаб қолган. Катта эҳром худди шундай маъбуд ясайдиган жой бўлган. Айрим назарияларга кўра, Мексикадаги Теотиуканда ҳам худди шундай иш билан шуғулланишган. Эҳромлар сири ўрта аср тадқиқотчиларига ҳам тинчлик бермаган.\n820 йилда Бағдод халифаси Ал-Маъмун қўшини Мисрни босиб олгач, эҳром сирлари қаърига кириб бориш учун биринчи марта муваффақиятли уриниш қилди. Ал-Маъмун олим бўлиб, қадимги китоблардан билар эдики, Хеопс эҳроми – бу қайсидир қудратли ва қадимий тамаддун хазинаси. Китоблар, хариталар ва юлдуз ҳақидаги китоблар билан бир қаторда у ерда яна “эгиладиган, аммо синмайдиган шиша” ва “зангламайдиган ва ўтмасланмайдиган сирли қурол” сақланиши айтилган. Одамларини узоқ муддатли оғир ишларга руҳлантириш учун у қадимги шоҳ томонидан эҳром ичига яшириб қўйилган битмас-туганмас бойликлар ҳақидаги миш-мишларни тарқатган.\nЖойини танлаб, араблар эҳромнинг шимолий биқинини кавлашга тушганлар. Ўша вақтларда унинг сирти қуёш нурида турли хилда товланувчи ўта қаттиқ тош тахталар билан қоплаб чиқилган бўлган. Тош тахталар қаттиқлиги шунчаликки, девортешар асбоблар ва пўлат ускуналар зарбасига бемалол дош берган. Шунда араблар тошни қиздириш ва уларга сирка ва сув сепиб кўчириш учун улкан гулханлар ёқишган. Ғайриинсоний уринишлар натижасида Ал-Маъмун жангчилари тошда 30 метрли лаҳм кавлашган ва ниҳоят Шоҳ ва Малика лаҳадига етиб борганлар. Бироқ Малика лаҳади бўм-бўш бўлган, шоҳ лаҳадида эса бор-йўғи қопқоқсиз тўртбурчак гранит сандиқ турган. Хоналарни синчиклаб бирин-кетин ўрганиб чиқиш ҳам ҳеч нарса бермаган. Шунда айёр Абдулла қўзғолондан қўрқиб, эҳром йўлларидан бирининг ичига Бағдоддан яширинча келтирилган олтинни ташлаб қўйган. Алданган лаҳмчилар топган ёмби шу бўлган.\nМисрга Наполеон қўшини билан қарийб 1000 йил кейин келган олимлар тобе мамлакат ва унинг тарихини хатга тушираётиб, эҳромларга ҳам қизиқиб қолганлар. Улар ҳаддан ташқари аниқ ўлчовлар ўтказиб ва ҳайратомуз ишлар қилишган. Эҳром ва унинг ички хоналари ўлчамларига Ер ва Коинотнинг вақт, масофа, вазн ва ҳажмга тааллуқли деярли барча жаҳоний константа (ўзгармас сон)ларни қўйиб чиққанлар. Катта эҳром дунёни яралиши ҳақидаги маълумотнома экан. Бўлажак шаҳаншоҳ Наполеоннинг ўзи эҳром юрагида бир тунни ўтказиш нияти борлигини билдиради – Шоҳ хонасида ёлғиз ўзи бўлишни истаган (миш-мишларга қараганда бир вақтлар Александр Македонский ҳам шундай қилган экан). Унинг адъютантининг ҳикоя қилишича, эрталаб Наполеон эҳром ичидан ранги буздай оқариб, бироз ҳаяжонланган ҳолда чиқиб келган. Тунни қандай ўтказдингиз, деган саволга Бонапарт айтганим билан ишонмайсизлар ва тушунмайсизлар ҳам, деб жавоб берган. Авлиё Елена оролида тутқун бўлиб турганида, “ўшанда эҳром ичида нима бўлган эди ўзи?” деб сўрашганида, “Энди фойдаси йўқ, бўлар иш бўлди,” — деб жавоб берган.\nБугунги кунда Катта эҳром “ечинтирилган” ва боз устига ўз чўққисидан ҳам маҳрум бўлган. Кошинлар Қоҳира масжидлари безагига ишлатилиб келган ва уни қайтадан кошинлашни ҳеч ким ўйлаётгани ҳам йўқ. Янги олтин чўққини эса учинчи минг йилликда кўриш насиб этса керак.\n“НИЛ МУҲАББАТГА ТЎЛИБ-ТОШАДИ…”\nФиръавн ва коҳинларни мана шундай катта қурилишларга илҳомлантирган одам алоҳида нуфуз ва заковатга эга бўлиши ва унинг эҳромлар яратиш ғояси фиръавнларнинг ҳам манфаатларига мос келган бўлиши керак. Ана шундай шахслардан бири меъмор Имхотеп эди. Ривоятларда айтилишича, Қадимги салтанат замонларида (милодгача 2800-2600йиллар)Жосер ҳукмронлиги даврида Мисрда етти йиллик қурғоқчилик ҳукм суради. Фиръавн ёрдам сўраб коҳинларга мурожаат қилади, улар эса ўз навбатида Гермаполдаги Тота эҳромидаги қадимги битикларга мурожаат қиладилар, уларда шундай гаплар ёзилганди: “Нил аёлни ҳомиладор қилувчи йигитдек муҳаббатга тўлиб-тошган. У ёшармоқда, юраги жўшиб урмоқда”. Қурғоқчиликни енгиш учун Имхотеп ерни янги ҳосилга “ҳомиладор” қилдириш ниятида Нилни уйғотишга аҳд қилади. Бунинг учун баҳорги тенгкунликдан ёзнинг чилласигача коҳин ёш йигит ва қизларни Нил ўзани бўйлаб сайр қилишни ва дарё бўйларида ишқу муҳаббатга берилишларини амр этади. Шунда жўшқин муҳаббатдан жунбишга келган Нил қирғоқлардан тошиб чиқади. Шу тариқа мамлакат очлик балосидан омон қолади. Бу мўъжизадан кейин фиръавн Жосер Имхотепга ишонади-да, уни чексиз имтиёзлар билан сарафроз этади.\nЙиллар давомида Имхотепни ҳунармандлар ҳомийси маъбуд Птах ва маъбуда Секхметнинг фарзанди сифатида ардоқлаб келдилар ва Птолемейлар давригача унга сиғиндилар. Илоҳийлаштирилган Имхотеп шарафига Карнак ва Саккарда эҳромлар бунёд этилди. Саккардаги эҳром Асклепейон, касалхона деб аталар эди, бу ерда Имхотеп беморларни даволарди. Айнан Имхотеп шарафига кейинчалик юнонларда табиблик маъбуди Асклепий, рим мифологиясида эса маъбуд Эскулап пайдо бўлди. Юз йилдан ортиқ умр кўриб, Имхотеп ёруғ оламни тарк этади. Унинг шогирдлари ўз устозларини тангри тириклай осмонга олиб чиқиб кетганига ишонар эдилар, зеро у мўъжизавий тарзда ғойиб бўлган ва унинг жасади қаерда эканини ҳеч ким билмас эди. Бу ривоят ҳали-ҳамон яшаб келмоқда. Мусо ўзининг “Тора” китобида руҳоний Енох ҳақида шундай дейди: “Енох Худо ҳузурига борди… Енохнинг ёши уч юз олтмиш бешда эди. Енох Худо ҳузурига борди; у ғойиб бўлди, чунки Худо уни ўзига чорлаб олди”(Борлиқ, 5, 22-24). Енох ҳаётининг бир йили миср тақвими бўйича 365 кунга тенг. Бу билан Мусо келажак авлодларга миср тақвимини Енох яратган демоқчи бўлаяпти. Енох – Имхотеп ёки Трисмегист бўлиб, башарият тарихида у Тот Гермес Трисмегист номи билан қолган.\nЭҳромлар қурилишининг бошланишини аниқлашдаги тадқиқотчилар тусмоли етти минг йилни ташкил этади. Кўплаб мутахассислар Миср тарихининг бу бошланғич санасини эрамизгача 2500 йил деб, бошқа тадқиқотчилар эса милод гача 11-12 минг йиллик деб ҳисоблайдилар (Атлантида замонлари). Эҳромларнинг юлдузли само билан ўзаро боғлиқлигига асосланиб, А.Печёнкин бу санани милод гача 2800 йил деб чегалайди. Ўзида яширинган ҳаддан ташқари кўп маълумотлар учун Ғазо эҳромларини “Тош Инжил” деб аташади. Мажмуа қурилишини ягона лойиҳа бўйича бош меъмор, коҳин, табиб Имхотепнинг ўзи олиб борган. Юқорида айтиб ўтганимиздек, бу шахс илоҳийлаштирилиб, донолик маъбуди, фан ва иероглиф яратувчиси деб аталган. Эҳромларнинг барпо этилишига биринчи сабаб — марҳум фиръавнларнинг жонини юлдузларга, асли келган жойларига қайтариш бўлган. Афсоналарга кўра, маъбуда Исида эри маъбуд Осириснинг жаллодини топиш ва уни тирилтириш мақсадида бутун Миср бўйлаб етмиш кун қидирган экан. Шу боис ўлган фиръавннинг жасади шунча вақт дафн этилмаслиги шарт бўлган, токи у коҳинларнинг гапларини эшитиб олсин: у дунёда қилкўприкдан қандай ўтиладию жаннатга қандай тушилади – шуни билиб олиши керак бўлган. Жасад иримаслиги учун унга хушбўй ёғлар сурилган (мўмиёлаштирилган), ёғ шимдирилган жасад эса Ра қуёши меҳробида осон ва тез ёнган. Фиръавнларнинг III-IV дан тортиб ХII сулоласигача бўлган дафиналарнинг топилмагани сабаби шунда.\nАсрлар ўтаверди, сирли билимлар йўқолиб кетди. Хусусан, Мисрнинг кўчманчи гиксос қабилалари томонидан босиб олинишидан кейин юз йил давомида (милодгача 1640-1550 йиллар, баъзи манбаларда милодгача ХIХ-ХVIII асарлар) бу салбий жараён кучлироқ кузатилган. Чунки истилодан кейин коҳинларнинг бир қисми Ғарбга (океан ортига) кетиб қолган, барча иншоотларнинг деворларидаги рамз – иероглифларни ўқиш кейинчалик мушкул бўлиб қолган. Шу боис сирли билимларни авлоддан-авлодга етказишда узилиш содир бўлиб, фиръавнларнинг мўмиёланган жасадларини қабрларга дафн эта бошлаганлар (Шоҳлар водийси).\nЭҳромларда адо этиладиган диний расм-русум ва маросимлар қаттиқ сир тутилган, чунки бу илму амалларда жинсий алоқа қувватларидан ҳам фойдаланилган.\nКоҳин ва фиръавнлар, сўнгра коҳинларнинг ўзлари ўртасидаги низолар кучая боргандан сўнг эҳромларнинг ҳақиқий вазифаси ҳақидаги маълумотлар узил-кесил йўқотиб юборилган ва маърузалар оддий эҳромларда ўқила бошланган. Шундай қилиб, маърифий билим берадиган маскан сифатида эҳром минг йил давомида йўқлик қаърига маҳв бўлди, у ҳақдаги маълумотлар эса фақат оғиздан-оғизга ўтиб келмоқда, холос.\nМиср эҳромлари сири. Эҳромлар нима учун қурилган? Миср эҳромлари қурилган замонлардан буён одамлар тинмай савол берадилар: қандай мақсадда ва ким томонидан қурилган? Наҳотки фиръавнлар ва уларнинг номини абадийлаштириш учун қабрлар тиклаш зарур бўлган? Бироқ мисршуносларнинг гапига қараганда Қоҳира яқинидаги Ғазо воҳасида жойлашган энг катта эҳромлар ичида бўм-бўш тобутлар бўлган ва фиръавнларнинг мўмиёланган жасадлари учрамаган. Сўнгги вақтларда эҳромларнинг дон сақлаш, чет эл кемалари учун мўлжал олиш ва улар учун қувват ишлаб чиқариш каби вазифаларга мўлжаллаб қурилган деган турли фаразиялар изҳор этилган.\nБиз миср эҳромлари тадқиқотчиси Александр Печёнкин нуқтаи назари билан танишишни тавсия этамиз. Унинг тадқиқоти тарихий, қадимшунослик ва фалакиёт борасидаги далилларга суянади, улар олимнинг мушоҳадаларини аниқ асослаш ва исбот этиш имконини беради. А.Печёнкин эҳромлар ҳақида бешта китоб ёзган. Муаллиф башарият неча минг йиллардан буён ечишга уринаётган турли сирларни очиб беради. Бу асарларда кўплаб саволларга жавоб топиш мумкин, зеро, у бу саволларга яхлит жавоб беришга, бунинг учун тамаддунимиз тўплаган билимлардан фойдаланишга ҳаракат қилади. Муаллиф инсоният тўплаган катта миқдордаги тадқиқий ашёни таҳлил қилади ва қатор муҳим масалалар бўйича ўз нуқтаи назарини олға суради. Кўп миқдордаги далилий маълумотлар, шахсий тадқиқотлар ва муаллиф исботлари бир-бирига зид келмайдигина эмас, балки бир-бири билан ўзаро боғланиб, бир-бирини тўлдириб келади.\nШундай қилиб, муаллиф шу кунгача Ғазодаги эҳромлар ҳақида тўпланган маълумотларни умумлаштиради ва ўз тасаввурларини баён этади. У эҳромларнинг бунёд этилишини исботлар экан, уларнинг юлдузли осмон билан ўзаро боғлиқлигини айтади ва тарихий ва самовий маънодаги кашфиётлари билан таништиради. Китоб саҳифаларида муаллиф Бювел, Хенкок, Жак, Брантон сингари таниқли мисршунослар ва тадқиқотчилар билан баҳс юритади. Непомняший, Элфорд, Ситчик, Уваров, Фарлонг, Бабанин, Черняевларнинг эҳромлар ҳақидаги китобхонларимизга таниш бўлиб кетган китоблари борасидаги маълумотларни таҳлил қилади, газета ва журнал хабарларини санаб ўтади ва эҳромлар қурилиши қандай оқибатларга олиб келиши мумкинлигини кўрсатиб беради.\nМуаллиф фикрича, эҳромлар мажмуи Ердаги ҳаётга ижобий таъсир қилувчи самовий қувватнинг пастга инишига ёрдам берган ва Мисрнинг серҳосил ерларига саҳро қумлари бостириб келишининг олдини олган.\nА.Печёнкин шундай хулосага келадики, Ғазонинг машҳур эҳромлари, Сфинкс ва улар билан бирга жойлашган эҳромлар ягона мажмуани — қурбонлиқлар шаҳарчасини ташкил этган, унда шогирдларга сабоқлар берилган.\nКитобларда бу мажмуа “Тош инжил”нинг ўзи дейилган, ундан инсониятнинг бутун ҳикматини, бутун ўтмишини ва келажагини ўқиш мумкин, булар эҳромларнинг режасидаги рақам ва рамзларда чекиб қўйилган, шунингдек, Самовий Йил (26 минг йил) давомида тамаддунлар алмашиниши белгилаб қўйилган. Бу қурбонлиқлар шаҳарчаси фан маркази бўлган. Мажмуада унинг меъмори Имхотеп томонидан Оламнинг яратилиши ҳақидаги маълумот ёзилган, қуёш тизими, башарият тарихи ва пайғамбарларнинг келиши – барча маълумотлар берилган. Шундай қилиб, Мажмуада риёзиёт, фалакиёт, геодезия ва бошқа фанларни тушунтириш орқали Қадимги Мисрнинг диний тафаккури ўз инъикосини топган.\nҒазо эҳромларида марҳум фиръавнларнинг жонлари у дунёнинг чалкаш йўлларидан олиб ўтилган, жон маъбудлар оламига бориши учун шундай қилинган, шундан кейин уни яшириқча куйдиришган, буюк эҳромларда битта ҳам мўмиёланган жасад йўқлиги шундан.\nА.Печёнкин Қадимги Мисрда фойдаланилган ўлчовлар — қулоч, дюйм, қарич, қадам, чақирим асосида барча нарсалар ўлчови, Макрокосмосдаги микрокосмос – одам ётиши ихтиро этилган ва исботланган. Буюк эҳромлар меъмори Имхотеп ана шундай одам бўлган. Муаллиф ҳисоб йўли билан исботлайдики, миср узунлик ўлчови узунликни, вазнни, ҳажмни, замон ва маконни ўз ичига олади.\nЭҳромларнинг ҳаракатланиш усуллари ва коҳинлар эҳромлардан шамсий-қамарий тақвим сифатида фойдаланиб, қуёш ва ой тутилишларини қандай айтиб беришгани ҳақидаги фикрлар ҳам қизиқарли, албатта.\nМазкур китобларда муаллиф санаб ўтган эҳромлар, тобутлар, ички хоналар ва Сфинкснинг барча ҳақиқий ва тахминий ўлчамлари Миср ўлчов бирликларида ҳам ўзаро бир-бири билан боғлиқлиги биринчи марта кўрсатиб ўтилган ва бу барча чизмалар Ғазодаги Эҳромлар мажму қурилишининг ягона режасига киритилади. Бу эса яна бир бор шуни тасдиқлаб турибдики, муаллиф қилган кашфиётлар (тарихий, геодезик, фалакиётга оид, эзотерик, риёзиётга оид) бир бутунликка эга ва бир-бирини тўлдириб келади.\nРус тилидан Дилдора Алиева таржимаси.\n“Жаҳон адабиёти” журнали, 2005 йил, 11-сон\n← Аввалги Аввалги Алоуддин Мансур: «Ҳаёт нақадар ширин бўлмасин, эътиқоддан кечиб яшашга арзийдиган даражада қимматбаҳо эмас!» (1990)\nКейинги → Кейинги: Абдурраҳмон Ал-Хомисий. Набавия (ҳикоя)


НИКОЛАЕВ ВА КЛИШИН «ДИНАМО» БИЛАН ШАРТНОМА ИМЗОЛАДИ\nЎзбекистон Биринчилиги баҳсларига қизғин ҳозирлик кўраётган «Динамо» жамоаси таркиби кучайтирилишда давом этмоқда.\nЯнги мураббий Илҳом Шарипов қўл остида Самарқанддаги қароргоҳда ўтаётган ўқув-машғулот йиғинида яна икки тажрибали футболчи келиб қўшилди. Булар, Алексей Николаев ва Виктор Клишинлардир. Эътиборлиси, ҳар икки ўйинчи ҳам «Динамо»нинг собиқ футболчилари саналишади.\nЖумладан, тажрибали ҳимоячи Алексей Николаев 2010 йилда жамоамиз шарафини ҳимоя қилганди. Ўзбекистон терма жамоасининг собиқ футболчиси «Динамо» билан шартнома имзолаб, 2016 йилги мавсумни Самарқандда ўтказиши аниқ бўлди.\n2011 йилда «Динамо» жамоасида тўп сурган тажрибали ҳужумчи Виктор Клишин ҳам яна жамоамиз сафига қайтди. «Машъал» ва «Шўртан» клублари сафида Биринчи Лига тўпурарлари қаторида бўлган 33 ёшли футболчи «Динамо» билан бир йиллик шартномага имзо чекди.\nЎтган мавсумда Алексей Николаев «Қўқон-1912» клуби шарафини ҳимоя қилган бўлса, Виктор Клишин «Қизилқум» сафида тўп сурганди.\nЭслатиб ўтамиз, бунга қадар «Динамо» Михаил Наумов, Азамат Бобожонов ва Алишер Холиқов сингари янги футболчилар билан ҳам шартнома имзолаган эди.\nЎқилди (марта): 1821. Киритилган сана: 2016-03-24 00:00:00.


Ўзига ишончни қандай эгаллаш мумкин? » Ўзбекистон янгиликлари – Zamin.uz\n23 ноябрь 2016, 23:55\nҚандай қилиб кучли ва ўзига ишонган одам бўлишга эришиш мумкин? Шуни айтиш мумкинки, инсон ўзига ишончни дарров эгаллай олмайди, бунинг учун кам бўлмаган вақт ва куч сарфлаш керак бўлади. Агар Сиз ўз устингизда ишласангиз ва мақсад сари интилсангиз, албатта ўзингиз истаган нарсага эришасиз.\nЎзига ишончи етишмаган инсонларга маслаҳат:\n1.\tБирон бир янги нарсани синовдан ўтказинг ва уни ривожлантиринг. Бу Сизнинг қобилиятларингизни очилишига, янги билимларни эгаллашингизга, бирон бир қизиқарли нарсаларни билишингизга ва ёқимли ҳиссиётларни ҳис этишингизга ҳамда оптимистик руҳда фикрлашни бошлашга ўргатади.\n2.\tЎз олдингизга мақсад қўйинг ва унга эришинг. Энг кичигидан бошланг, кейин бир мунча муҳимига ўтинг, ундан сўнг буюк орзулар сари интилинг. Шундай қилиб Сиз жуда ҳам кўпига муносиб эканлигингизни тушуниб етасиз.\n3.\tЎз фикрингизни ифодалашга урининг ва ўз фикрингизда туришга риоя қилинг. Кимнидир дўстлик учун ёки қўрққанингиз учун қўллаб-қувватламанг, балки ҳар қандай ҳолатда ўз нуқтаи назарингиз тўғрилигини асослашга ва уни ҳимоя қилишни ўрганинг.\n4.\tИшонч билан гапиришни ўрганинг. Бу жуда ҳам муҳим, чунки баланд овозда, ишончли ва ҳиссиётли айтилган фикр, бошқаларга қизиқарли ва уларнинг эътиборини кўпроқ тортади, бир хилдаги ва титроқ овоз билан айтилган фикрга нисбатан.\n5.\tҲар доим ўзингизга ғамхўрлик қилинг. Агар Сиз жозибадор кўринишга интилсангиз, бу Сизни автоматик равишда янада ўзига ишонган шахсга айлантиради.\n6.\tИжобий тарзда фикрлашга ҳаракат қилинг. Агар Сиз нимагадир эриша олмаслигингизга ишонсангиз ҳам, ҳаммаси яхши бўлишига ўзингизни ишонтиринг, тушкунликка тушманг, ўз хатоларингиздан хулоса қилинг, ҳаракат қилинг ва фақат олдинга.\n7.\tСиз ўзингизнинг кучли томонларингизни билишингиз, уни моҳирона ишлатишингиз ва ундан манфаатли фойдаланишингиз керак.\n8.\tАгар Сиз ҳақингизда кимдир ҳеч нарсани уддалай олмайди деса, унга қулоқ солманг. Охир оқибат, “уриниш – қийналиш эмас”.\n9.\tЎзингизга шубҳа қилманг. Албатта, ҳаётда шубҳа учун жой бор, лекин уни мавжуд вазиятни ўзгартириш учун сабаб деб қабул қилишни ўрганиш керак, кейинги ҳаракатлардан воз кечиш учун деб эмас.\n10.\tҲар бир нарсани мукаммал қилишга ҳаракат қилманг. Албатта, ҳаракат қилишингиз ва яхши бажаришга интилишингиз керак, лекин йўл қўйган хатоларингиз ўз қобилиятларингизни шубҳа остига қўймаслиги керак.\n11.\tСиз ҳақингизда кимдир нотўғри ўйласа, бундан хавотирга тушманг, ўзингиз билан бўлинг. Ҳали эришмаган нарсангизга, ўзингизни эришгандек тутманг.\n12.\tСовуққонликни ўрганинг. Агар Сизда нимадир ўхшамаган бўлса ҳам, ўзингизни худди ҳаммаси жойидадек тутинг.\n13.\tЙўқ муаммони изламанг. Бошқача айтганда “пашшадан фил ясаманг”, бир мунча кўнгилсизликларни унчалик ҳам жиддий қабул қилманг, улар қандай кўринсада Сизни қўрқитиши керак эмас.\n14.\tАгар керак бўлса ғайри одатий ҳаракатлар қилишни ўрганинг, фақат режа асосида эмас.\n15.\tНиманидир кутманг, яхши об-ҳавони, иш ҳақингизни оширишларини, йилнинг муҳим вақтини ва ҳоказо. Шу ерда ва ҳозир бошлашни ўрганинг, бу ҳаётингизда жуда ҳам асқотади. Шундай қилиб агар Сиз спорт билан шуғулланишни истасангиз, душанбани кутманг, бугуноқ тренажёр залига боринг.\nАгар Сиз ўзингизга нисбатан ишонч етарли эмас деб ҳисобласангиз, юқорида ифодаланган маслаҳатларга риоя қилинг, ўз устингизда ишланг ва Сиз кучлироқ, омадлироқ ва мақсад сари интилувчи инсонга айланасиз.\nТеглар: Йўқ кучли истаган ишонч ўргатади тутинг\nЯнгиликлар » Ҳаёт тарзи » Ўзига ишончни қандай эгаллаш мумкин?\n23:12 Ҳар қандай инсонга куч бағишловчи "олтин қоидалар" (Албатта ўқинг)\n19:33 Депрессиядан қандай чиқиш мумкин?


— Тонг-саҳарлаб туриб, ён-атрофга қаранг, — дейди у. — Дарвозалар олдига сув сепилган, чиннидай тоза қилиб қўйилган. Келинларимиз тандирга ўт қалашган. Эндигина узилган нон иси димоғингизни қитиқлайди. Невараларимиз мактабга бориш тараддудида. Кимдир маъракага, кимдир ишга ошиқаяпти. Ҳар куни соғ-саломат туриб, шу манзарани кўрганга нима етсин?! Юртбошимизга раҳмат. Биз, уруш қатнашчилари, нуронийларни ҳар томонлама қўллаб-қувватлаяптилар. Ҳамиша халқимиз эъзозидамиз. Мана, яқинда давлатимиз раҳбарининг “Иккинчи жаҳон уруши қатнашчиларини рағбатлантириш тўғрисида”ги Фармони эълон қилинди. Бу катта эътибор намунаси. Шу кунларга етказганига шукр.\nУруш кўрган, тинчлик қадрини теран англаган отахоннинг сўзларини тинглаб, ҳар қандай кишининг кўнглидан шукроналик ҳисси кечиши тайин. Дарвоқе, шукроналик...\n— Жойларда табаррук ёшдаги отахон ва онахонлардан иборат шукроналик гуруҳлари тузганмиз, — дейди “Нуроний” жамғармаси вилоят бўлими кенгаши раиси, “Фидокорона хизматлари учун” ордени соҳиби Юсуф Қурбонов.— Улар нафақат шаҳар ва туман марказлари, балки энг чекка қишлоқларда ҳам бўлиб, шу кунга қадар ёшлар билан икки минг мартага яқин учрашув, мулоқот, давра суҳбатлари ўтказишди. Нуронийларимиз шу тариқа ёш авлодни истиқлолга садоқат, юксак инсоний фазилатлар руҳида тарбиялашга ўз ҳиссаларини қўшаяптилар.\nВилоятда айни кунда 200 нафардан зиёд Иккинчи жаҳон уруши қатнашчиси, фронт ортида мардонавор меҳнат қилган 3800 нафардан кўпроқ киши, ёши юздан ошган 76 нафар қария бор. Уларнинг барчаси давлат ва жамоатчилик эътиборида. Масалан, “Нуроний” жамғармаси турли ташкилотлар билан ижтимоий шериклик тамойиллари асосида уруш ва меҳнат фахрийларига моддий ёрдам кўрсатмоқда, уларга совға-саломлар улашилаяпти. Кекса ва ногирон инсонларнинг турмуш шароитлари ҳомийлар томонидан яхшиланмоқда. Уруш қатнашчиларининг бир гуруҳи “Ситораи Моҳи Хосса” санаторийсида дам олиб, саломатлигини тиклади. 20 минг нафарга яқин кекса отахон ва онахонлар учун қадимий Бухоро, Самарқанд, Тошкент шаҳарлари бўйлаб саёҳатлар ташкил этилди. Меҳнат фахрийлари юртимизда истиқлол даврида амалга оширилган бунёдкорлик ишларини ўз кўзлари билан кўрдилар. Бу, табиийки, уларнинг шукроналик гуруҳларидаги фаолияти самарали кечишига ҳам хизмат қилади. Зеро, тинч ва фаровон ҳаётни кўз қорачиғидек асраб-авайлаш, ота-боболаримизнинг эзгу анъаналарини келгуси авлодга етказишга ҳар биримиз масъулмиз.\nМазкур рукндаги бошқа мақолалар: « Фавворалар чорлайди бизни\tНуфузли анжуманга юксак ҳозирлик »


Мударрис бедарак йўқолди\n30 июн 2022, Тошкент вақти: 19:44\nТўлқин 29 июнь куни Қозондаги мусулмонлар мадрасасининг собиқ мударриси, асли наманганлик ўзбеклардан бўлган 43 ёшли Алишер Усмонов қамоқдан озод этилиши асносида бедарак йўқолди.\nА.Усмонов шу куни 9 ойлик қамоқ жазосини ўтаб бўлиб, озодликка чиқиши керак эди.\nМосквадаги “Мемориал” инсон ҳуқуқлари ташкилоти тарқатган хабарда айтилишича, қариндошлари уни олиб кетиш учун эрталаб вақтинчалик ҳибсда сақлаш изоляторига келганида А.Усмонов бу ерда бўлмаган. Изолятор ходимлари А.Усмоновни эрталаб бешда номаълум шахслар олиб кетганини маълум қилган.\nТатаристон Бош Прокуратураси навбатчиси “Озодлик” мухбирига А.Усмоновнинг бедарак йўқолгани прокуратурага номаълум эканини билдирди.\nАммо “Мемориал” вакили Виталий Пономарёв прокуратуранинг бундан бехабар бўлиши мумкин эмаслигини таъкидлади.\n“Ахир Россиянинг барча газеталари А.Усмоновни Волгабўйи ҳудудини қамраб олган қандайдир даҳшатли экстремистик ташкилотнинг асосий ташкилотчиси, деб ёзаётган бир пайтда прокуратура бундан қандай қилиб бехабар бўлиши мумкин”, - деди у.\n“Мемориал” маркази тарқатган хабарда таъкидланишича, 1998 йилда Ўзбекистон ҳукумати А.Усмоновга конституциявий тузумга тажовуз қилиш айби билан жиноят иши қўзғаган. Бироқ А.Усмонов Россия фуқароси бўлгани сабабли РФ Бош прокуратураси уни экстрадиция қилишга розилик бермаган.\nШундай бўлса-да, В.Пономарёвнинг тахминича, А.Усмонов махфий равишда Ўзбекистонда топширилган бўлиши мумкин. Чунки илгари шу каби ишлар кузатилган. Масалан, 2003 йилда Россия ҳуқуқ-тартибот органлари Саратовда араб тилидан дарс берадиган Маннобжон Раҳматуллаев ва унинг куёви Ривожиддин Раҳмоновни Ўзбекистонга беришни рад этган, аммо кейинчалик улар Ўзбекистонда жиноий жавобгарликка тортилгани маълум бўлганди.\nЎзбекистон Бош прокуратураси матбуот хизмати раҳбари Светлана Ортиқова “Озодлик” мухбирига А.Усмоновнинг экстрадиция қилингани тўғрисида маълумотга эга эмаслигини, ҳозирча бу воқеа юзасидан изоҳ бера олмаслигини билдирди.\nХуллас, А.Усмоновнинг бедарак йўқолганини қарийб бир ҳафта бўлди. Аммо унинг қаердалиги ҳамон сир бўлиб қолмоқда.\nЭслатиб ўтамиз, А.Усмонов Қозондаги “Ал-Кавсар” мадрасасида мударрислик қилган. У Волгабўйида “Ҳизб ут-таҳрир” ноқонуний партияси фаолиятини йўлга қўйиш ва Чеченистонга жангарилар жўнатиш каби Россия Федерал хавфсизлик хизмати тақдим этган айбловлар асосида 2004 йил 29 сентябрда ҳибсга олинганди. Лекин бу айбловлар судда ўз исботини топмаган, шунга қарамай, А.Усмонов ноқонуний равишда уйида қурол сақланганлик айби билан жорий йил 2 июнда 9 ойлик қамоқ жазосига ҳукм қилинганди.\nА.Усмонов судда ўзига қўйилган бу айбни ҳам рад этганди. Унинг айтишича, тинтув пайтида уйидан топилган граната ва ўқ-дорилар ҳуқуқ-тартибот ходимлари томонидан атайин ташлаб қўйилган.


“Норманд тўртлиги” Минск келишувларининг амал қилиш муддатини 2016 йилга қадар узайтиришга қарор қилди\n19:58 / 30.12.2015\n“Норманд тўртлиги” Минск келишувларининг амал қилиш муддатини 2016 йилга қадар узайтиришга қарор қилди. Бундай қарорга Россия президенти Владимир Путиннинг Германия канцлери Ангела Меркель, Франция президенти Франсуа Олланд ва Украина президенти Пётр Порошенко билан ўтказган телефон мулоқоти якунларига кўра келинди, деб хабар бермоқда ТАСС агентлиги.\nСуҳбат давомида тўртлик давлатлари раҳбарлари Украина жануби-шарқидаги беқарор вазиятни муҳокама қилиб, 2015 йил 12 февралида имзоланган Минск келишувларини реализация қилиш масалаларини кўриб чиқишган. Уларнинг амал қилиш муддати 2016 йилда ҳам давом этиши келишиб олинган. Алоқа гуруҳининг ҳамкорликдаги фаолиятини давом эттириш зарурлиги таъкидлаб ўтилган.


Қиёмат куни у “лаббайка” айтиб тирилади | Azon.uz - Ахборот-таҳлилий портал\n4125 20:00 08.01.2021\nБир киши Расулуллоҳ саллоллоҳу алайҳи ва саллам билан Арафотда турган эди. У уловидан йиқилиб тушиб, бўйни синиб вафот этди. Набий саллоллоҳу алайҳи ва саллам: “Уни сув ва сидр билан ювинглар. Иккита кийимда кафанланглар. Унга хушбўйлик ишлатманглар, бошини ёпманглар. У қиёмат куни лаббайка айтиб тирилади!”, дедилар.\nҲар замон-ҳар замонда “фалончи саждада вафот қилибди”, “пистончи рўза ҳолида вафот қилибди”, “фалончи фақирга садақа бераётиб жон берибди”, деган гапларни эшитиб қоламиз. Бу ишлар тасодиф эмас. Бу ишлар хизматнинг ниҳоясидаги мукофот. Ким қандай ва нима асосида яшаса шу асосга кўра ўлади.\nАммо билишимиз лозимки, гўзал хотима дегани фақатгина инсоннинг саждада вафот қилиши ёки рўза тутган ҳолда ўлиши, садақа бераётиб ўлиши ёки ҳажда ўлиши эмас. Гўзал хотима бу ўлим келганида намозларни тарк қилган ҳолатда бўлмаслигинг, рўзадан қазоларинг бўлмаслиги, садақа ва закотлардан бахиллик қилмаган бўлишинг, қодир бўлатуриб ҳажни ортга суриб юрган бўлмаслигингдир. Демак, Аллоҳнинг амрини қоим қилиб турган ҳолида вафот этган кишининг хотимаси гўзал ҳисобланади.\nГўзал хотима, бу – ўлим келганида гарданингда бировнинг ҳақи бўлмаслиги, ака-укаларинг меросини эгаллаб олмаган бўлишинг, инсонларни обрўсига тажовуз қилмаган ҳолда бўлишинг, ғийбат билан уларнинг гўштини емаган бўлишингдир!\nГўзал хотима бу, ўлим келганида қўшниларинг сенинг жаврингдан омонда бўлишлари, тенгдошларингга қалбинг ва тилинг билан юмшоқ муомалада бўлишинг, ота-онангга хорлик қанотларини паст қилган ҳолатда бўлишинг, қариндошларинг билан силаи-раҳмни узмаган ҳолда бўлишинг, хотининг билан гўзал муомалада бўлишинг, фарзандларингни диёнатидан ташвишда бўлишингдир!\nГўзал хотима бу, қандай ўлишинг эмас, қандай яшашингдир. Абу Бакр розияллоҳу анҳу тўшакда вафот этдилар. Аммо у зот гўзал хотима топдилар.\nУмар розияллоҳу анҳуни чавақлашди. Аммо у зот гўзал хотима топдилар.\nУсмон розияллоҳу анҳуни сўйишди. Аммо у зот гўзал хотима топдилар.\nАли розияллоҳу анҳуга ханжар суқишди. Аммо у зот гўзал хотимага эришдилар.\nАбу Убайда розияллоҳу анҳу вабодан вафот этдилар. Аммо у киши гўзал хотима топдилар.\nХолид ибн Валид розияллоҳу анҳу юзлаб жангларда иштирок қилдилар. Лекин тўшакда вафот этдилар. Аммо гўзал хотима топдилар.\nГўзал хотима бу, фақатгина Аллоҳ йўлида ўлиш эмас, балки Аллоҳ йўлида яшаш ҳамдир!\nАвтоҳалокатда вафот этган эҳтимол тасбиҳ айтиб кетаётгандир. Инфаркт билан ўлган киши ўша онда фақирга садақа олиб бораётгандир.\nБиз инсонларни жаннатга ва дўзахга тақсимлашга масъул эмасмиз.\nАллоҳдан гўзал хотима сўрайлик!\nДинимни ўрганаман: Қунут дуосидан олдин басмала айтиладими?\n126 20:05 08.12.2021\nҚозоғистонда қозоқларнинг улуши кўпаймоқда\n278 19:00 08.12.2021\nВиза муддати ўтиб кетган афғонлар депортацияси ҳақида ИИВ баёнот берди\n222 18:00 08.12.2021\n“Фаластинликларнинг ҳуқуқларини поймол қилиш давом этмоқда” – БМТ\n197 17:05 08.12.2021\nАҚШ: собиқ СССРда туғилгани Сауле Омаровага панд берди\n849 16:29 08.12.2021\nРасмий никоҳда бўлмаган оила ажрашса болаларга нафақа бериладими? – Адлия вазирлиги жавоб беради\n663 16:05 08.12.2021


Алишер Қодиров мигрантларни солиққа тортмоқчи Ўзбекистон янгиликлари\nАлишер Қодиров мигрантларни солиққа тортмоқчи\n14 October 2021, 15:37\nЎзбекистон, Тошкент – Batafsil.uz. Ўзбекистон президентлигига номзод Алишер Қодиров яна ўзи учун оғриқли бўлган мигрантлар мавзусида гапирган. Бу гал у хорижда ишлаётган мигрантларни солиққа тортишни таклиф қилган. Бу ҳақда мухбиримиз хабар бермоқда.\nҚодировнинг фикрича, барча мигрантлар даромад солиғини тўлаши зарур. Эҳтимол, у бошқа давлатларда ноқонуний ва хусусий тартибда ишлаётганлар ёки маошни конвертда олаётганларни назарда тутгандир. Бироқ, шуниси аниқки, мазкур популистик ғоя президентликка номзод бўлган Қодировга катта наф келтирмайди. Қолаверса, ким қанча пул ишлаётганини қандай аниқлаш мумкин? Нима асосда бу солиқни тўлаш лозим? Бу саволларга ҳозирча жавоб йўқ.\nТаъкидлаш лозимки, Қозоғистон ва Россия Ўзбекистон мигрантлари учун асосий иккита давлат ҳисобланади. Бу давлатлар билан икки карра солиқдан қочиш бўйича келишувлар тузилган. Шу боис, расман ишга жойлашган мигрантлар бу давлатларда барча керакли солиқларни аллақачон тўлаб келишмоқда.\nЯна бир жиҳат шундаки, Алишер Қодиров мигрантлар масаласида биринчи марта ноадекват гапираётгани йўқ. Масалан илгари у “ болаликдан рус тилини ўрганиш ўзбекларни маънавиятни менсимайдиган мигрантларга айлантиради”, деб айтган эди.\nБироқ, Batafsil.uz. мухбирига берган интервьюсида Қодиров “уюшган меҳнат миграциясини қўллаб-қувватлаши”ни билдирган.\nЖаноб Қодировга савол – балким мамлакатда иш ўринларининг етишмаслиги ва одамларнинг хорижга кетишга мажбур бўлаётгани учун масъул ҳисобланган депутатлар ва ҳуқумат аъзоларини ҳам солиққа тортиш керакдир?


“Ўзбекистон” ноширлари XEROX конференциясида иштирок этишмоқда\nБугун барча жабҳада бўлгани каби ноширлик ва матбаа соҳасига ҳам инновацион технологиялар жадал суръатда кириб бормоқда. Бинобарин, инновацион технологиялар ноширлик ва матбаачиликнинг мураккаб жараёнларида ўзининг тезкор ва сифатли иши билан олдинда турган вазифаларни ҳал этишда қўлланилмоқда.\n2018 йилнинг 7-9 ноябрь кунлари Россия Федерацияси пойтахти Москва шаҳрида Xerox компанияси томонидан ҳамкорлик конференцияси ўтказилмоқда. Шу муносабат билан, Ўзбекистон Матбуот ва ахборот агентлиги “Ўзбекистон” нашриёт-матбаа ижодий уйи вакиллари – Инновация, янги технологиялар ва сифатни бошқариш масалалари бўйича директор ўринбосари Олимжон Мелиев ҳамда Тезкор ишлаб чиқариш цехи ходими Абдураҳмон Абдуғаниев Москва шаҳрида бўлиб ўтаётган Xerox ҳамкорлик конференциясида иштирок этишмоқда.\nУшбу конференция давомида вакилларимиз соҳага оид сўнгги янгиликлар билан таниши билан бир қаторда жадаллаштирилган курсларда касб маҳорати ва малакаларини ошириш ҳам мақсад қилиб олинган.\nКонференция Xerox ўқув марказида бўлиб ўтмоқда. Тадбир давомида сўнгги туркумдаги чоп этиш ускуналари намойиши бўлиб ўтди. Хусусан, сўнгги русумдаги янгича инновацион ёндошув асосида ишлаб чиқилган рақамли чоп этиш дастгоҳи XEROX IRIDESSнинг амалдаги имкониятлари кўрсатиб берилди. Айтиш лозимки, ушбу ускуна ўзининг афзаллиги ва тезкорлиги бўйича бошқа чоп этиш дастгоҳларидан анча илгарилаб кетган.


Кимлигингизни билиб олинг!\nОдамзод яратилишига кўра қўрқоқдир. Янги туғилган чақалоқдан тортиб қартайган қариягача –ҳаммани қўрқув умр бўйи татўлқинқиб этади. Чақалоқ қўрқув йиғиси билан дунёга келади. Кейинроқ онасини йўқотиб қўйиш, оч қолиш, ваҳимали шовқин-суронлар, йиқилиб тушиш каби нарсалар уни ваҳимага солади. Эсини танигач, катталарнинг дўқ-калтаклари, чақмоқ-момақалдироқ ва табиат ҳодисалари, йиртқич ҳайвонлар, жин-алвасти ҳақидаги гаплар, алдов ва зўравонлик кабилар қўрқувга сола бошлайди. Йигитликнинг ҳам ўз қўрқув ўчоқлари бор: ҳаётда ўрнини тополмаслик, имтиҳондан йиқилиш, севгисининг рад этилиши, муносиб иш йўқлиги ва ҳоказолар. Ҳатто катта ёшдагилар ҳам қўрқув татўлқинқибидан омонда бўлишмайди. Уларни ҳам бир умрга турли касалликлар, омадсизлик, амлдан кетиш, душманлар хусумати, болаларининг ноқобил чиқиши, дўстлар ҳиёнати, қонунни бузиб қўйиш, турли фалокат ва офатлар, бошлиқлар зуғуми, қашшоқлик, эл-юртда шарманда бўлиш, барвақт кариш ва ўлим каби ҳолатлар даҳшатга солаверади.\nАйниқса эл-юртда гап-сўзга қолишдан, одамлар маломатидан қўрқув инсоннинг фароғатини, оромини ўғирлайди, уни машаққатларга, турли гуноҳ ишларга, виждонига хилоф иш тутишга рўбарў қилади. «Халқ нима деркин, одамлар маломат қилмасмикин, маҳаллада, қариндошлар орасида шарманда бўлиб қолмасмиканман» қабилидаги қўрқув туфайли ўзининг этўлқинтиқодига қарши боради. Буюрилмаган ишларни қилишга мажбур бўлади. Эл орасида машҳур-баобрў одамларнинг гапидан, маломатидан қўрқиб тўй-маросимларни катта қилади. Йўқ ердаги бидтўлқинат ишларга, хурофотларга қўл уради. Нопок фосиқ кишилар билан яқинлашади. Ана шу қўрқув туфайли гоҳо инсон бор-будидан ажрайди. Ҳаёти издан чиқади. Этўлқинтиқод-иймонидан чекинади.\nҚўрққан одамнинг иродаси суст, шижоати бўш бўлади. У қўрқоқлик орқасидан ёлғон гапириши, сохта гувоҳликка ўтиши, оиласига, халқига, динига, этўлқинтиқодига хиёнат қилиши, субутсиз ва иродасиз кимсага айланиши мумкин. Қўрқув туфайли у бундан ҳам оғир жиноятларга қўл уради. Ҳатто ўз жонига қасд қилишгача боради. Бежизга Сулаймон алайҳиссалом «Қўрқувни ҳис этмайин десанг, жудаям ҳақиқатгўй ва ўта донишманд бўлмагин», демаганлар.\nЭнди бир тасаввур қилиб қўринг: бола отасидан қўрқиб қаерда, нима билан машғул бўлганини яширади, ёлғон гапиради. Демак, шу кундан унинг тарбиясига раҳна етди. Аёл эрининг зуғумидан қўрқиб, уни алдашга, баҳона-сабаблар қидиришга ўтади. Демак, шу дамдан бошлаб оилани ишонч, тотувлик, ҳаё тарк этади. Кичик раҳбар катта раҳбардан қўрққани туфайли ўлда-жўлда қолган режани бажарилди, деб матўлқинлумот бериб юборади. Демак, ўша корхонанинг иқтисоди зарар кўчасига йўл олди. Бир қарашда беозоргина бошланган ана шундай қўрқув «туққан» алдов-ёлғонлар тўпланиб-йиғилиб охири улкан бир ёлғон тоғига айланади. Бир-икки қўрқоқнинг ёлғон-ҳийлалари тўпланиб, бутун жамият таназзулига сабабчи бўлиб қолади. Давлатларнинг ёлғонлари ўсиб-кўпайиб, инсоният тарихини булғайдиган уруш-ихтилофлар, вайронагарчилик-инқирозларни келтириб чиқаради.\nҚўрқоқлик пасткашлик ва турли ёмонликларни туғдиради. Кўпгина гуноҳ ва қабиҳликларнинг боши, асосий сабабчиси ҳам қўрқувдир. У беҳаёлик, ёлғончилик каби иймонни заифлаштирадиган оғир руҳий хасталикдир. Ўта қўрқоқлик эса кишини иймонсизлик ва куфргача олиб бориши мумкин.\nОдамларнинг гап қилишидан, маломатидан қўрқув орқасида ўғил-қизига катта, дабдабали тўйлар қилиб, бор-будидан ажраган, неча кунлар «қозонини сувга ташлаб қўйган» оилаларни биламиз. Батўлқинзилари қарзга ботиб, тўйдан кейиноқ бошқа ўлкаларга пул ишлагани кетишяпти. Ватанидан, аҳли-аёли ва яқинларидан узоқда, бегона юртларда хорлик ва хўрлик тортиб юришга уларни одамларнинг гап-сўзи, маломати, «бошқалар нима деркин, ўзгалар кулмасмикин», деган бематўлқинни истиҳолалар мажбурламаяптими? Ёки «мен сендан кам эмасман, нега қўшним ёки қариндошим қилганни мен қилолмас эканман», деган сохта обрў орттириш илинжи шу кўйга солмаяптими? Бундай ҳолатлар бошга келиб қолса, «кўрпага қараб оёқ узатиш», чўнтакдаги пулга, шахсий имкониятларга қараб иш тутиш осонроқ эмасмикин?\nНега одамларнинг, айниқса бегоналарнинг гап-сўзидан, маломатидан қўрқасиз? Пулни ўзингизни минг кўйга солиб, қийналиб топган бўлсангиз. Фарзанд ҳам сизники, тўй ҳам сизники, ишларингизга аралашишга бошқаларнинг нима ҳаққи бор? Ўша «холис» маслаҳат бераётганлар балки сизга ҳасадлари кучлилигидан, эҳтимол душманликдан ёки бошқа бир ғараз билан шундай йўл кўрсатаётгандир?! Балки ўзлари қилолмаган ишни сизга юклаб қўйиб, қийин аҳволга тушишингиздан бир «маза» қилмоқчидир? Ахир бир кунлик тўй ўтади-кетади, ўғил-қизингиз кейинчалик аҳил, бахтли яшаб кетса бўлди-ку! Ёки тўйни катта, серҳашам қилмаса улар бахтли бўлолмайдими?\nТўйдан кейинги ва аза-мотам билан боғлиқ маросимларни-ку, айтмай қўяқолайлик: урфда ҳам, динда ҳам бўлмаган бу маросимларни, одатларни қиламан, деб қанча одам бор-будидан ажраяпти, турмушидан файз, ҳаётидан ором-ҳаловат кетяпти. Ҳамма бу ишларнинг хатолигини, фойдасизлигини кўриб-билиб туради, ҳар даврада бу ҳақда куйиб-пишиб гапирилади, аммо аҳвол ҳеч ўзгармайди. Одамлар ўзларига ўхшаш одамларнинг гапидан, маломатидан қўрқиб ўзини қийнайверади, хотиржамлигидан ажрайверади, ҳаётини ғурбатга, азобга айлантираверади.\nЯна кўпчиликнинг оромини ўғирлайдиган, хотиржамлигини тортиб оладиган бир ёмон иллат борки, бу ўз мавқеини, ўрнини, мақомини билмасликдир. Билганда ҳам ҳавойи нафсининг айтганини қилиб, ўжарларча буни тан олмасликдир. Айтайлик, мен оддий бир ишчиман, деҳқонман ёхуд ҳунармандман. Қўшним, қариндошим эса катта вазифада ишлайди ёки роса бойиб кетган бир тижоратчи. Нима, мен ҳам уларга тақлид қилиб, уйимни уч қаватли қилишим, «Мерседес» автомобили сотиб олишим, тўйимга минглаб одамларни чорлашим керакми? Ёки ўғлимни Англиягами, Америкагами ўқишга юборишим зарурми?\nАсло йўқ! Аллоҳ бир кишининг «зуваласини катта кесиб», унга ризқни мўл бериб қўйган. Бошқа бировга эса сал мундайроқ, яна кимнидир ҳамма нарсадан қисиб, фақир қилиб қўйган. Агар Яратганнинг ана шу ўлчов-иродасига рози бўлмас экансиз, белгилаган тақдирига кўнмас экансиз, Унга исён қилган, амридан чекинган бўласиз. Сиз ўша қўшни ёки қариндошга тақлид қилиб, уларга ўхшаб ҳаёт кечиришни орзулаган бўлсангиз, бундан фақат жабр кўрасиз, ўзингизни беҳуда қийнайсиз. Эл-юртда шарманда бўлиб, одамларнинг кулги-масхарасига қоласиз.\nКўпинча шайтон бундай хуруж қилиб қолади: «Сенинг фалончидан қаеринг кам, у ҳам олий матўлқинлумотли, сен ҳам, у ҳам оилали, сен ҳам, аммо у шоҳона яшаяпти, сенинг уйингда эса сичқонлар аза тутиб ётишибди». Ёки сиз эндигина фан номзоди бўлганингизда иқтидорли бир собиқ курсдошингиз докторликни ёқлади, энди академияга сайланмоқчи. Ёхуд укангиз сиздан тўкинроқ яшайди, қўлини қаерга узатса етади. Ё қўшнингизнинг тўрт мучаси соғ, сизнинг эса қандайдир жисмоний камчилигингиз бор.\nАна шундай ҳолатларда агар ақлингизни топмасангиз, ўрнингиз, мақомингизни яхши англаб олмасангиз, ҳаётингиз бутунлай зулматга, уқубатга айланади. Яшашдан ҳам, одамлар билан муносабатдан ҳам совиб кетасиз. Иродаси бўшроқ одам бўлса тушкунликка тушиб, ҳатто ўз жонига қасд қилишгача бориши мумкин.\nВаҳоланки, буларнинг ҳаммаси ҳеч нарсага арзимайдиган васвасалардир. Танишингиз ёки яқинингиз бойликдами, мансабдами, обрўдами, ҳусндами сиздан устунроқ бўлса, нима қипти? Сиз ўзингиздан пастроққа, сиздан ҳам ночорроқ кишилар борлигига қаранг. Атрофингизда қанчалаб камбағаллар, оддий одамлар, муҳтожлар, хунуклар ҳаётидан нолимай яшаб юрганига этўлқинтибор қаратинг.\nАллоҳ сизни, уларни ва ҳаммани шундай қилиб яратган, Унинг хоҳиш-иродаси шундай бўлган. Сиз ҳадеб ўз аҳволингиздан шикоятлар қилиш, турмушингиздан, мартабангиздан нолиш ўрнига дунёнинг қаеридадир бўлаётган урушларда бегуноҳ одамларнинг ўлиб кетаётганини, ярадор бўлаётганини, яқинларидан ажраётганини кўз олдингизга келтиринг. Ёки яна қайдадир бир бурда нонга зор, бошпанаси йўқлигидан кўчада тунайдиган хор одамлар борлиги ҳақида ҳам бир ўйлаб кўринг. Ёхуд бир маҳалладошингиз кўп йиллардан буён беморлик тўшагида қимирламай осмонга тикилиб ётганини бир эслаб қўйинг. Ана шунда кимларнингдир назарида сиздан бахтли одам йўқлиги, кимларнингдир ҳам сизга ҳавас қилишлари, кимлар учундир сиз комил инсон тимсоли эканингиз аён бўлади-қолади.\nТанангизнинг соғ бўлиши, юртингизнинг тинчлиги, етарли озуқа ва кийимларнинг борлиги, ҳаво ва сувнинг мавжудлиги, қўйингки, бутун дунё сизнинг қўлингиздаю, уни ҳис қилмаяпсиз. Ҳаётга эгасиз-да, уни билмаяпсиз. «Аллоҳ осмонлар ва ердаги барча нарсаларни сизга бўйсундириб қўйганини ва сизга барча зоҳирий ва ботиний (ятўлқинни, моддий ва матўлқиннавий) нетўлқинматларини комил қилиб берганини» кўрмаяпсиз. Икки кўзингизнинг, тилингиз, икки лабингиз, икки қўл ва икки оёғингизнинг мужассамлиги энг катта давлатингиз эмасми?\nЭнди бир ўйлаб кўринг-чи, кесилган оёқ билан юриш осон ишми? Болдирингиз олиб ташланган бўлса, унга суянишнинг иложи борми? Оғриқ ўраб турганида кўзингизни юмиб ухлай олармидингиз? Ёки хаста қорнингизга иштаҳа тусаб турган овқатни ёки совуқ сувни кирита олармидингиз? Шундай кишилар борки, овқат вужудини қақшатиб, ичган суви заҳарлаб, уни касалга мубтало қилган.\nҚулоғингиз ҳақида фикр юритинг, чунки карликдан омонда этилдингиз. Кўзингиз ҳақида ўйланг, чунки кўрликдан омонда қилиндингиз. Терингиз тўғрисида фикр айланг, чунки песлик ва мовохликдан нажот топдингиз. Ақлингизга назар солинг, чунки ақлингиз етарли бўлгани учун жиннилик ва довдирликка чалинмадингиз.\nФараз қилинг: битта кўзингизни Чотқол тоғидек олтинга алиштирармидингиз? Ёки қулоғингизни Помир тоғи вазнича кумуш эвазига сотишга кўнармидингиз? Тилингизнинг соқов бўлиши эвазига подшоҳлар қасрини сотиб олишни хоҳлармидингиз? Қўлингиз кесилиши эвазига гавҳар ва ёқутларга эга бўлишни истармидингиз?\nЎзи аслида энг афзал нетўлқинматлар ичидасиз, лекин ўзингиз билмайсиз. Шунинг учун ғам-ғусса, хафа ва тушкунликда яшайсиз. Олдингизда иссиқ нонингиз, совуқ сувингиз, тинч уйқунгиз, узун офият турса-да, йўқотган нарсаларингиз ҳақида бош қотирасиз. Борига шукр қилмайсиз. Молиявий зарардан безовта бўласиз. Аслида сизга саодат калити, беҳисоб яхшилик, иқтидор, нетўлқинмат ва бошқа эзгу нарсалар бериб қўйилгани ҳақида жиндай тафаккур қилмайсиз.\nТанлай ола билиш қобилияти ҳам хотиржамлик асосидир. Одамзод яратилганидан буён унинг жисмида мавжуд бўлган сўзлаш, хаёл, сезиш қувватлари каби танлаш қуввати ёрдамида инсон бошқалардаги гўзал ва хунук хислатлар, муҳим ва зарарли ишларнинг яхши-ёмонини ажрата олади. Абу Наср Форобий ёзганидай: «Танлаб олиш хосияти ёрдамида инсон бирор нарсани истайди ёки ундан қочади, унга берилади ёхуд ундан жирканади, ундан татўлқинсирланади ёки тортинади. Бунинг натижасида нафрат ва муҳаббат, дўстлик ва душманлик, қўрқинч қа жасурлик, ғазаб ва розилик, шаҳват ва миннатдорлик ҳис-туйғулари пайдо бўлади».\nБекорчилик ёки севмаган машғулотни қилиш, ўзгаларнинг миннатли эҳсонларига кўз тикиб яшаш, ўзингизга ёки инсониятга фойда келтирмайдиган ишлар билан шуғулланиш ҳам ҳаётингизнинг маромини бузадиган, турмушингиздан файз ва лаззатни олиб қўядиган энг ёмон иллатлардандир. Бекорчилар барчанинг назаридан қолган ва ҳамманинг этўлқинтирозига сабаб бўлувчи кишилардир. Чунки уларнинг иродаси бўш, ўзлари эса ачинишга лойиқ бебахт кишилардир.\nИнсоннинг энг тубан ва хатарли ҳолатларидан бири унинг бекорчи бўлиб қолишидир. Бундай инсон икки тарафига қалқа-қалқа пастликка шитоб билан тушиб бораётган ҳайдовчисиз машинага ўхшайди. Агар бекорчи бўлиб қолар экансиз, ўзингизни ғам-андуҳ ва қўрқинчлар гирдобига тайёрлайверинг. Чунки бекорчилик сизга ўтган, ҳозирги ва келажак ҳаётдаги барча паст-баландликлар, озор-ўкинчлар ҳақидаги матўлқинлумотлар дафтарчасини олиб келади. Миянгизга бир-биридан ваҳимали ташвишларни, ғам-ташвишга қоришган ўй-фикрларни тўлдириб ташлайди ҳамда сизни бесаранжомлик ва ғурбат чангалзорларига киритиб юборади.\nДоноларнинг насиҳати шуки, ўша таги йўқ, пўк нарсалар ўрнига самара берадиган фойдали ишлар билан шуғулланинг. Чунки бекорчилик махфий ўлим ва тинчлантирувчи капсула билан ўз жонига қасд қилишдан бошқа нарса эмас. Бекорчилик худди Хитой қамоқхоналарида маҳбусларга нисбатан қўлланиладиган томчи сув билан жазолаш воситасига ўхшатилади. Уларда маҳбус устига ҳар дақиқада бир томчидан сув туширадиган жўмрак ўрнатилади ва у ўша томчи қачон тушар экан, деб кутиш асносида у жинниликка мубтало бўлади.\nШундай бўлгач, ҳозироқ ўрнингиздан туринг-да, бирор фойдали юмушни қўлга олинг. Китоб мутолаа қилинг ёки бирор нарса ёзинг, ҳеч бўлмаганда ёзув столингизни тартибга солинг ёки уйингизнинг кам-кўстини тузатинг. Хулласи бошқаларга манфаати етадиган нима иш бўлса ўшани қилинг, фақат ҳаётингизда бўш вақтга ўрин қолмасин. Кунингизга мазмун кирсин.\nБекорчиликни иш пичоғи билан бўғизлаб ташланг, шунда дунё шифокорлари сизга эллик фоиз бахт-саодат кафолатини беришади. Деҳқонлар, новвойлар, қурувчиларнинг қушларга ўхшаб ўзларининг роҳат-фароғатда, бахтли эканлари ҳақида тинмай куйлаб юришганига этўлқинтиборингизни қаратинг. Тўшак устида кўз ёшларингизни арта-арта изтироб чекишдан тўхтанг. Шундагина қалб хотиржамлигини қўлга киритасиз, икки дунё саодатига эришасиз!\n«Ўкинма» китобида ёзилишича, бошқаларнинг шахсиятига ўхшаб олиш ҳам доимий азобдир. Кўпчилик бу нарсани унутиб қўяди ва овозини, ҳаракатларини, қилиқларини, сўзларини, иқтидорини, қўйинг-чи барча ҳолатларини бошқаларникига ўхшатишга, ҳеч бўлмаганда ўзганикига яқинлаштиришга интилади.\nБу нарса инсоннинг ўз зоти, табиатига бўлган такаллуфи, мақтанчоқлиги ва тақлидбозлигидан бошқа нарса эмас. Одамзоднинг атиги икки нафари кўринишда, хилқатда, фетўлқинл-атворда ҳеч қачон бир хил бўлмайдию нима учун иқтидор ва ахлоқда бир бўлсин? Сиз тамоман бошқа бир шахссиз! Тарихда сизга ўхшаши асло бўлмаган ва бўлмайди ҳам. Атрофингиздаги ҳамма одамдан бошқачасиз.\nҚандоқ яратилган бўлсангиз, ўшандоқ яшашга интилинг. Овозингизни, гапириш оҳангингизни, юриш-туришингизни ўзгартирманг. Сизнинг фақат ўзингизга хос идрок қилиш хусусиятингиз бор, фақат ўзингизга хос рангингиз мавжуд. Атрофингиздагилар сизни ўша идрокингиз ва рангингиз ҳолатида кўришни исташади. Одамлар табиатига кўра худди наботот оламига ўхшашади. Ширини ҳам бор, нордони ҳам бор, узуни ҳам бор, калтаси ҳам. Агар олма бўлсангиз, беҳига айланиб олишингиздан нима матўлқинно бор? Ахир айнан олма бўлганингиз учун чиройли, қимматли, этўлқинтиборга лойиқсиз.


БАХТИН КЎРИНГ – ЎЗБЕКИСТОН БОЛАСИНИ – Сирдарё вилояти касаба уюшмалари ташкилотлари бирлашмаси Кенгаши\n22.05.2019 23.05.2019 sirdaryo\n“Қайси фасл ёқади” деган саволга болалар, албатта, “Ёз фасли” дея жавоб беришади. Ушбу жавобга таътил вақтидаги оромгоҳлар берган яхши таассуротлар сабаб бўлиши, шубҳасиз.\nДарҳақиқат, фарзандларимиз бўш вақтининг мазмунли ва мароқли ўтишини таъминлайдиган оромгоҳлар сони ва сифати доимий назоратда бўлиб, йилдан йилга оширилиб борилмоқда. Шу муносабат билан мавсумни уюшқоқлик билан ташкил этиш мақсадида ҳар йили вилоят семинари ўтказилади. Бу йилги амалий семинар Гулистон туманидаги 26 – умумтаълим мактабида ташкил этилди. Унда вилоятда фаолият юритадиган оромгоҳлар раҳбарлари, вилоят касаба уюшмаси фаоллари, халқ таълими, соғлиқни сақлаш, ҳуқуқбузарликлар профилактикаси, фавқулодда вазиятлар, маданият, жисмоний тарбия ва спорт бошқармалари вакиллари иштирок этишди.\nТанланган ҳудуд туманнинг энг чекка мактаби бўлиб, қишлоқ ҳудудида ўқувчилар бўш вақтини мазмунли ташкил этиш, дилбандлар учун соғлом ва хавфсиз бўлган муносиб шароитлар яратиш бўйича намуна намойиш этилди.\nСеминарда таъкидланганидек, кундузги оромгоҳлар гарчи мактаб ҳудудида бўлса ҳам, кўргазмали қуроллар ёрдамида бутунлай янгича қиёфага кириши лозим. Бундай ўзгариш ўқувчи учун ижобий таъсир қилиб, қизиқиш уйғотади. Мактаб ҳудуди, оромгоҳ тарбиячилари муҳитни мактабдан, машғулотларни дарсдан фарқли тутуши муҳим.\nОромгоҳ шунчаки ўйингоҳ бўлмаслиги, фарзанд бу ерда доимий равишда янгиликлар қабул қилиши, нима ўрганганини ҳар куни ота- онасига айта олиши лозим.\nМутасаддиларнинг мавсум давомидаги тўгараклар фаолияти тўғрисида берган маълумотлари машғулотларнинг юқори сифатда ўтишига барчани ишонтирди. Давлатимиз раҳбарининг бешта муҳим ташабббуси акс этган тўгарак ва кўрик – танловлар янгиликка ташна бўлган болажонлар истиқболи учун муҳим қанот бўлиши, шубҳасиз.\nСеминар мезбони бўлган 26 – умумтаълим мактаб жамоаси 20 та тўгарак фаолияти, машғулот хоналари кўриниши бўйича намуналар намойиш этишди.\nБолаларни соғломлаштириш касаба уюшмаларининг устувор мақсадларидан биридир. Оромгоҳлар фаолиятини ташкил этиш, йўлланмалар нархини назорат қилиш билан бирга касаба уюшмалари доимий равишда кам таъминланган оила фарзандлари, меҳрибонлик уйи тарбияланувчилари учун бепул йўлланмалар берилишини таъминлаб келмоқда.\nБу йил фарзандларимиз учун совғамиз бор, – дейди вилоят касаба уюшмалари ташкилотлари бирлашмаси раиси Рустамбек Турсунмуродов. – Сўлим маскан- Зомин тумани Қўриқ қишлоғида “Зомин” номли замонавий барпо этилган янги оромгоҳ фойдаланишга топширилади. 3 гектар майдондаги жаҳон меъёрларига мос бўлган оромгоҳда бу йил тўрт навбатда жами 800 нафар болалар дам олдирилиши режалаштирилган. Бир йил муддатда қуриб битказилган оромгоҳнинг ҳар бир хонаси бола дидига мос равишда турлича безаклар ила жиҳозланган. Айниқса, сузиш ҳавзаларига такомиллашган қурилмалар ўрнатилган бўлиб, бунинг натижасида қишин- ёзин ҳарорат 26 градус илиқликда бўлиши таъминланади. Шунингдек, “Сирдарё”, “Гулистон” номидаги соғломлаштириш оромгоҳларида доимгидек болалар қабул қилинади. Ушбу масканларда таъмирлаш, жиҳозлаш ва малакали ходимларни жалб қилиш ишлари якунига етказилмоқда.\nБундан беш йил нарисида вилоятнинг оромгоҳ ёшида бўлган ўқувчиларининг атиги 4,5 фоизи соғломлаштирилар эди, – дейди вилоят касаба уюшмалари ташкилотлари бирлашмаси раиси ўринбосари Қаршибой Эшназаров. – Бу кўрсаткич ўтган йили 14 фоизга етказилди. Бу йилги ёз мавсумида вилоятда 14,4 минг нафар болалар, шундан икки минг нафари стационар, 12,4 минг нафари кундузги оромгоҳларда дам олдирилиши режалаштирилган. Натижада оромгоҳ ёшида бўлган ўқувчиларнинг 15,5 фоизини соғломлаштирилишига эришамиз. Бу вилоятлар ўртасида юқори кўрсатгич ҳисобланади.\nШунингдек, семинар ишида ўтган йил мавсуми давомида содир этилган камчиликлар ҳақида ҳам тўхталиб ўтилди. Чунончи, 4 маротаба электр узилишлари натижасида музлаткичда сақланиши лозим бўлган озиқ – овқат маҳсулотлари билан жиддий муаммолар юзага келганлиги, мактаблар қошидаги кундузги оромгоҳ ошхоналарида бор-йўғи битта қўл ювиш жойи ташкил этилгани каби муаммолар такрор юз бермаслиги чоралари кўрилиши учун кўрсатмалар берилди.\nСеминар иши давомида вилоят ҳокими ўринбосари Отабек Абдуғаниев, Ўзбекистон касаба уюшмалари Федерацияси бўлим бошлиғи Маҳмуд Исаев, шунингдек вилоят соғлиқни сақлаш, ички ишлар, фавқулотда вазиятлар бошқармалари вакиллари иштирок этдилар ва сўзга чиқдилар.\nШу куни “Бахтли болалик оромгоҳи” деб ном берилган мактаб кундузги оромгоҳи рамзий тасмаси қирқилди. Болаликнинг кўзлари катта. Кўрган нарсалари ёдида қолади. Шундай экан, уларга гўзаллик ва эзгуликни намойиш этайлик.\nМАҲОРАТ КЎРИГИ →


Бўйи 50 см гача етадиган кўп йиллик ўт. Пояси унча чуқур бўлмаган чизиқли, чалкаш тукли, сийрак баргли. Ёпирма барглари кам, чўзиқ наштарсимон, пастки томони оқиш қалин тукли, патсимон қирқилган, четлари тикансимон тишли. Поядаги барглари майда, бандсиз, пояни ярим қамраб туради. Саватчаси тухумсимон, диаметри 10–12 мм, туксиз. Ўрама баргчалари кўп, қаттиқ чармсимон. Тожи сариқ. Уруғи тескари тухумсимон, деярли тўрт қиррали. Май–июнь ойларида гуллаб, меваси июнь–июлда етилади.\nЖиззах, Навоий вилоятлари: Молгузар, Нурота тизмаларида тарқалган.\nЎсиб турган ерларининг ўзлаштирилиши ва чорва молларининг кўплаб боқилиши унинг камайишига сабаб бўлмоқда.


Педиатрияда овқатлантиришнинг муаммолари ва истиқболлари – Тошкент тиббиёт академияси\nПедиатрияда овқатлантиришнинг муаммолари ва истиқболлари\n14/04/2018 14/04/2018 Ulug'bek SafarovЭълонлар\nТОШКЕНТ ТИББИЁТ АКАДЕМИЯСИ УРГАНЧ ФИЛИАЛИНИНГ\n“Педиатрияда овқатлантиришнинг муаммолари ва истиқболлари”\nУрганч шахри, 2018йил 1-2 июнь\nТошкент тиббиёт академияси Урганч филиали 2018 йил 1-2 июнь кунлари Урганч шахрида “Педиатрияда овқатлантиришнинг муаммолари ва истиқболлари” мавзусида Республика илмий-амалий анжуманини ўтказилишини маълум қилади.\nАнжуманнинг асосий йуналишлари:\n1 ёшгача бўлган болаларни овқатлантиришнинг долзарб муаммолари;\nКўкрак ёшидаги болаларни аралаш овқатлантиришнинг долзарб муаммолари;\nКўкрак ёшидаги болаларни сунъий овқатлантиришнинг долзарб муаммолари;\nБоғча ёшидаги болаларни овкатлантириш тамойиллари;\nМактаб ёшидаги болаларни овкатлантириш билан боғлик муаммолар;\nБолалар касалликларида овкатлантиришнинг ўзига хослиги.\nАнжуман материаллари илмий мақола ва тезис кўринишида алохида тўплам\nшаклида чоп қилинади. Илмий мақолалар умумий қабул қилинган талаблар асосида қабул қилинади.\nТезисларни тузиш талаблари: Тезислар матни 1 бетдан ошмаган, А4 форматда, шрифт – Times New Roman, шрифт ўлчами – 14, сатрлар орасидаги интервал 1 см, сахифа параметри чап томондан-3 см, ўнг томондан 1,5 см, юқори ва пастдан 2 см хошия қолдириб тайёрланиши лозим. Биринчи қаторида – ишнинг номи, (марказдан, бош харфларда), пастида-муаллифлар (марказдан, кичик харфларда, маърузачининг исми ва шарифи белгиланиши лозим), сўнгра пастидан – ташкилот, муассаса, шахар номи ёзилиши керак (марказдан, курсив буйича). Сўнгра бир қатор ўтказиб, тезислар матни келтирилади. Тезислар 2 нусхада қоғоз ва электрон кўринишда юборилиши\nзарур. Тезисларга йўлланма хат ва эксперт хулосаси хам илова қилиниши лозим. Тезислар 2 нусхада маъруза, стенд доклади ёки тўпламда фақат тезис чоп этиш куринишида қатнашиш хақидаги хам маълумот ва муаллифлар телефони ва электрон манзили берилиши лозим. Тезислар рус, ўзбек ва инглиз тилларида нашр этилади.\nЭлектрон шаклда файл номига биринчи муаллифнинг фамилияси берилади масалан, Ахмедова, doc. кўринишида тақдим қилиниши лозим. Келтирилган илмий ишлардаги грамматик ва стилистик хатоликлар, шунингдек, иш мазмуни учун шахсан муаллифлар масъул хисобланади.\nИлмий мақола ва тезисларни қабул қилиш муддати – 2018 йил 15 майгача\nИлмий – амалий анжуман ўткэилиши режалаштирилган кунлари кадимий ва навқирон Хива шаҳрига ички туризмни ривожлантириш мақсадида саёхатлар уюштириш назарда тутилган.\nМанзил: 220100 Хоразм вилояти Урганч ш. Ал – Хоразмий кучаси 28.\nТТА Урганч филиали, анжуман ташкилий кумитаси Худайберганов Мунис Рузибаевичга\nЭлектрон манзил: munisruzibayevich @mail.ru\nМАЪЛУМОТЛАР УЧУН ТЕЛЕФОНЛАР:\nТел: 362-602-77-14, (0-362)224-84-84, факс: (0-362)224-84-84\nмоб:+998 94 313-34-85\nАввалги Олдинги хабар: Илмий-амалий анжуман\nКейингиси Кейинги хабар: VII Yosh olimlarning ilmiy-amaliy anjumani «Tibbiyotda innovatsiyalar: yosh olimlar nazari»


МУҲИМ ВА ИРОДАЛИ ҒАЛАБА - Ўзбекистон овози газетаси\nШу кунларда Уммонда футбол бўйича ёшлар (U-22) ўртасида илк маротаба ўтказилаётган Осиё чемпионати қизғин давом этмоқда.\nШуҳрат Мақсудов бош мураббийлик қилаётган Ўзбекистон ёшлар терма жамоаси мусобақанинг «Д» гуруҳида тўп сурмоқда. Қуръага кўра, ҳамюртларимиз дастлабки учрашувни хитойлик тенгқурларига қарши ўтказди. Гарчи вакилларимиз ўйиннинг 34-дақиқасида ўз дарвозасидан тўп олиб чиққан бўлса-да, сўнгги дақиқаларгача ҳужумкор футбол намойиш этдилар. Натижада учрашувнинг қўшимча вақтида Егорь Кримец ва Игорь Сергеевлар томонидан киритилган голлар ёшларимизга муҳим ғалабани тақдим қилди — 2:1.\n— Ҳар қандай мураббий ҳар бир учрашувда ғалаба қозонишни хоҳлайди, — деди учрашувдан сўнг Шуҳрат Мақсудов. — Бугунгидек ғалабани эса фақат орзу қилиш мумкин. Ушбу ўйин бош мураббийлик фаолиятимдаги илк расмий учрашув бўлди. Бугун шогирдларим ўз кучларини, характерларини, иродаларини кўрсата олди. Бунинг учун уларга раҳмат айтаман. Мусобақадаги биринчи ўйин ҳаяжони ўзгача бўлади. Ўйлашимча, бугун шу нарса футболчиларимизда билинди. Ўйиндаги хатолар ҳам ҳаяжон таъсири, деб ўйлайман. Хатолар устида ишлаймиз, ҳар бир ўйинда фақат ижобий натижа учун майдонга тушамиз.\nГуруҳнинг иккинчи баҳсида Саудия Арабистони футболчилари ироқликликларга 1:3 ҳисобида имкониятни бой берди.\nМусобақанинг қолган гуруҳларида дастлабки турда қуйидаги натижалар қайд қилинди: «А» гуруҳи. Уммон — Мьянмар — 4:0, Жанубий Корея — Иордания — 1:1. «В» гуруҳи. КХДР — Яман — 3:1, Бирлашган Араб Амирликлари — Сурия — 1:1. «С» гуруҳи. Австралия — Қувайт — 1:0, Япония — Эрон — 3:3.\nЁшларимиз гуруҳдаги навбатдаги учрашувни бугун Ироқ терма жамоасига қарши ўтказса, хитойликлар Саудия Арабистони футболчилари билан куч синашади.


Машҳурларнинг асаб толалари таранглашганда... - 1 Декабря 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Декабрь » 1 » Машҳурларнинг асаб толалари таранглашганда...\nМашҳурларнинг асаб толалари таранглашганда...\nОйнаи жаҳон орқали, концерт, клип, фильмларда иштирок этган машҳур инсонларни кузатамиз-да, уларнинг ташвиш йўқ, барчаси бир текисда давом этаяпти деб ўйлаймиз. Ваҳоланки, ҳеч ким кундалик, ҳаётий ташвишлар, турли асаббузар вазиятлардан ҳимояланмаган. Хўш, машҳурларнинг асаб толаларини таранглашишига нималар сабаб бўлади? Жавобларни биргаликда ўқиймиз.\n«ИШДА РЕЖА БЎЛМАСА»\nАюб Шаҳобиддинов, режиссёр: — Ҳаётда жуда оғир-босиқ инсонман. Аммо масала ишга келиб тақалганда асабимни бузиш жуда осон. Масалан, ишда тартиб бўлмаса, режага амал қилинмаса, асабийлашишим аниқ.\n«ЮЛДУЗЛИК КАСАЛИГИ»ГА ЧАЛИНИШСА»\nНаримон Султонхўжаев, клипмейкер: — Ишимиз машҳурлар билан боғлиқ. Улар билан кунда гаплашиб, иш борасида мулоҳаза алмашаман, учрашувлар олиб бораман. Ана шундай вазиятларда бировга нисбатан беписандлик билан қараган, халққа танилиб кимлигини унутиб қўйган, бир сўз билан айтганда «юлдузлик касали»га чалинганларни кўрсам диққатим ошади.\nФеруза Собитова, актриса: — Бугунги кунда ҳамма нарсада тезлик бор. Доим шошиб юрамиз. Тан олишим керак кўп нарсаларга асабим бузиладиган бўлиб қолган. Мисол учун, яқин инсонларим мени нотўғри тушунишса, болам хасталанса, тасвирга олиш жараёнида ҳамкасбларим кеч қолиб маъсулиятсизлик қилса... Лекин ҳар қандай ҳолатда ҳам асабни асраш керак. Чунки кўп нарса асабга боғлиқ.\nМуножат Алимбоева, актриса: — Кам ухласам сал нарсага ҳам асабийлашиб юраман. Бундан ташқари, айтилган жойга қандайдир сабаблар билан кеч қолаётган бўлсам ҳам асабларим «ишга тушади».\n«ТУҲМАТ ВА ҒИЙБАТДАН»\nМуқаддас Саъдуллаева, актриса: — Туҳмат, ёлғон ва ғийбатдан тепа сочим тикка бўлади. Айниқса одамлар санъаткорларни аслида қандай эканини билмай туриб, турли миш-миш тарқатишса, ғийбатлар билан ҳаётига аралашаверса бундан ёмони йўқ.\nАнвар Санаев, хонанда: — Менга қўнғироқ қилиб, «Ким бу?» дейишса, жуда асабийлашаман. Одам қаерга, кимга қўнғироқ қилаётганини била туриб ҳам шундай аҳмоқона савол бериши мумкинми? Яна одамлар «Нега телевизорда кўринмайсиз?» дейишганида ҳайрон бўламан. Аслида, ҳар куни клипларим айланаяпти! Ўзлари кўрмай, билмай туриб савол беришади.\nУмидахон, хонанда: — Табиатдан хушчақчақ, қувноқ қизман. Шунинг учун диққатимни ошириш бироо-оз қийин. Бироқ қорним очса борми? Умуман бошқа инсонга айланаман. Ул-бул егулик тановул қилиб олмагунимча жиғибийрон бўлавераман.\nАнвар Собиров, хонанда: — Кўпинча инсонлардаги масъулиятсизликдан таъбим тирриқ бўлади. Инсон қандай соҳада фаолият юритмасин, авваламбор ишига масъулият билан қараши шарт деб биламан. Шунингдек, санъатни тижоратга айлантирганларни кўрсам жиним қўзийди.\nФеруза Норматова, актриса: — Институтда ўқиган пайтларимиз устозимиз Жўра Маҳмудов сезиш, ҳис этиш каби психологик мавзулардан чуқур таълим берган. Балки шунинг учундир инсонлардаги соҳталикни тезда сезиб оламан. Агар суҳбатдошим ёки ҳамкасблар даврасида кимлардир соҳта мулозамат қилаётганини билсам, асабийлашиб кетаман.\n«ВАЪДАГА ВАФО ҚИЛМАСА»\nМуҳаммадали Искандаров, актёр ва клипмейкер: — Ҳар доим, ҳар қандай вазиятда ўзимни қўлга олишга интиламан. Аммо шундай вазиятлар бўладики... Масалан, гапирган гапида турмаган инсонлар туфайли асабийлашаман. Назаримда ҳар бир инсон берган ваъдасини бажариши шарт!\nАлия СУЛАЙМАНОВА тайёрлади.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Ko'rganlar:: 368 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Абдулла Арипов Бокудаги янги Ипак йўлининг очилишида иштирок этдиHaqida.net\nHome Dunyo Абдулла Арипов Бокудаги янги Ипак йўлининг очилишида иштирок этди\n30 октябрь куни Боку халқаро денгиз савдо портида Боку-Тблиси-Қарс темир йўлининг очилиши муносабати билан тантанали маросим бўлиб ўтди.\nМаросимда Озарбойжон президенти Илҳом Алиев, мамлакат биринчи хоними Меҳрибон Алиева, Туркия президенти Ражаб Тоййиб Эрдўған ва унинг турмуш ўртоғи Эмине Эрдўған, Қозоғистон бош вазири Бакитжан Сагинтаев, Грузия бош вазири Георгий Квирикашвили, Ўзбекистон бош вазири Абдулла Арипов ҳамда Тожикистон ва Туркманистон делегациялари иштирок этишди. Озарбойжон президенти матбуот хизматида шу ҳақида хабар берилди.\nМаросимни Озарбойжон Республикаси президенти Илҳом Алиев очиб берди.\nАлиевнинг сўзларига кўра, Боку-Тблиси-Қарс (БТК) темир йўли – Европа ва Осиё ўртасидаги энг ишончли ва қисқа йўл. «Дастлабки босқичда БТК бўйлаб 5 миллион, кейингиларида эса 17 миллион тонна юк ташилади. БТК Евроосиёни транспорт харитасининг муҳим қисмига айлантиради. Бу йўл туризм, барқарорлик ва хавфсизлик ривожи учун хизмат қилади, инвестициялар ҳажмини кенгайтиради, мамлакатларимизнинг геосиёсий аҳамиятини кучайтиради», – деди Озарбойжон давлат раҳбари ўз нутқида.\nБоку-Тблиси-Қарс стратегик аҳамиятга эга тарихий лойиҳа ҳисобланади. Мазкур темир йўл узунлиги 850 километрни ташкил қилади, шундан 504 километри Озарбойжон ҳудудидан ўтади.\nИлҳом Алиев шунингдек Шимол-Жануб транспорт коридори ҳам катта аҳамиятга эга эканини ва Озарбойжон бу йўналишда ҳам муҳим қарорлар қабул қилишини таъкидлади. Озарбойжон ҳудудида Шимол-Жануб лойиҳаси билан боғлиқ барча ишлар якунланди, яъни бутун инфратузилма тайёр.\n«Озарбойжон мазкур йўналишда темир йўл тармоғини яратди. Келгусида Шимол-Ғарб ва Жануб-Ғарб энерготранспорт лойиҳалари эксплуатацияга топширилади. Боку-Тблиси-Қарс темир йўлидан Ўзбекистон, Қозоғистон, Хитой ва Марказий Осиёнинг бошқа мамлакатлари ҳамда Европа давлатлари фойдаланади. Шимол-Жануб транспорт коридори Ҳиндистондан Россиягача бўлган мамлакатларни бирлаштиради».\nБТК темир йўлининг очилиш маросимида Ўзбекистон Республикаси бош вазири Абдулла Арипов ҳам чиқиш қилди. У Ўзбекистон Республикаси раҳбарияти хорижий шериклар билан Марказий Осиё ва қўшни минтақаларнинг улкан транзит ва транспорт-коммуникация салоҳиятидан фойдаланиш соҳасидаги ҳамкорликни мустаҳкамлашга алоҳида эътибор қаратаётганини таъкидлади. «Бугун мазкур йўналиш бўйича Ўзбекистонда кенг кўламли ишлар олиб борилмоқда. Жумладан, 2016 йилда Ангрен-Поп темир йўл магистралини қуриш лойиҳаси тугалланди. Бу ягона Ўзбекистон темир йўл транспорт тизимини шакллантириш жараёнини тугаллаш имконини берди», деди бош вазир. Унинг сўзларига кўра, мазкур муҳим темир йўл участкасининг ишга туширилиши тарихий Буюк Ипак йўлининг тикланишига қўшилган бебаҳо ҳисса бўлди.\nТаъкидлаш жоизки, Боку-Тблиси-Қарс темир йўлини қуришга доир шартнома 2007 йилда Тблисида имзоланган. Ўша йилнинг ноябрида Грузиянинг Марабдасида темир йўл линияси қурилишига старт берилган. БТК темир йўл линиясининг 504 километри Озарбойжон ҳудудига, 263 километри Грузияга ва 79 километри Туркия ҳудудига тўғри келади.


“Ҳеч қандай “Ўзбек модели” мавжуд эмас” « O'zbekiston ERK Demokratik Partiyasi\n“Ҳеч қандай “Ўзбек модели” мавжуд эмас”\n03 August 2017 - 11:22\n“Озодлик” радиосининг хабар беришича, Тошкентдаги Кун уз сайти таниқли иқтисодчи Юлий Юсуповнинг Kommersant.uz сайтида эълон қилинган “Ўзбек иқтисодий модели: асотирлар ва ҳақиқат” мақоласидан кўчирмаларни эълон қилар экан, мақолада “ўтмишда юртимизда юритилган хато иқтисодий сиёсат ҳақида фикр юритилади”, деб ёзган.\nЮлий Юсупов ўз мақоласида “1996 йили ёз-куз ойларида Ўзбекистонда валюта ресурсларини чеклаш ва уни асосан инвестицион лойиҳаларга йўналтириш механизми жорий этилганига ҳам 21 йил бўлибди. Бу иқтисодий ривожланишнинг «Ўзбек модели» шаклланишининг ибтидоси эди”, деб ёзган.\nМуаллиф мақоласи давомида:\n“Кичикроқ сирни очамиз: аслида ҳеч қандай «Ўзбек модели» мавжуд эмас. Бундай ёндашувлар турли даврларда турли давлатлар томонидан қўллаб кўрилган. Айниқса, бу модел 1950-70 йилларда СССР билан «дўстлик»ка асосланган ривожланаётган социалистик давлатлар ўртасида машҳур бўлган. Машҳур иқтисодчи Эрнандо де Сото бу моделни меркантилизм деб атайди ва ундан ҳозирда иқтисодиёти ривожланган давлатлар ҳам ўтмишда фойдаланганини таъкидлайди. Лекин мамлакат меркантилизмдан қанчалик тез воз кечган бўлса, кейинчалик у шунчалик тезроқ ривожланган”, деб таъкидлаган.\nМуаллиф “Ўзбек модели” ўзини қай даражада оқлаганини.”очиқ миллий ва халқаро статистика”га таянган ҳолда текшириб кўришни таклиф қилади.\n2015 йил учун аҳоли жон бошига ЯМД (ялпи миллий даромад), АҚШ долларида:\nЮлий Юсуповга кўра: “…ЯМД Ўзбекистон Республикаси Марказий банкининг расмий айрибошлаш курсига нисбатан шакллантирилган. Агар у (ҳаққоний) бозор курси бўйича ҳисобланса ЯМДни деярли 2 га бўлишга тўғри келади”.\nШу ўринда Юлий Юсупов сўмнинг долларга нисбатан қийматини бозор курсида ҳисоблаб чиқилагиндан кейин тўланадиган ойлик иш ҳақи миқдори тўғрисидаги маълумотларни келтирган.\n“Афтидан, тезкор саноатлаштириш сиёсати бизнинг давлатимизга тезда бойиш имконини бермаганга ўхшайди. Аксинча, қаралаётган давлатлар ичида бизнинг ўртача даромадларимиз энг пастларидан бири бўлиб турибди”, деб ёзади муаллиф.\nЮлий Юсупов “Ўзбек модели”нинг муваффақиятсизлиги сабаблари ҳақида гапирар экан, бунинг сабабини “бозор ислоҳотлари амалда музлатиб қўйилган”и билан изоҳлайди.\nМақола якунида иқтисодчи тараққиётга эришиш учун “иқтисодий ривожланишнинг меркантилистик моделидан воз кечишимиз керак”, деб таъкидлайди.


The Telegraph:Ривалдо Гулнора Каримовадан ёрдам сўрамоқда - BBC O'zbek\n17 Апрел 2011\nImage caption Ривалдо Zeromax ни ўтган йил августида маҳкамага берган\nThe Telegraphнинг ёзишича, "Бунёдкор"нинг касодга учраган хўжайини Zeromaxдан пулини ундиришга кўзи етмаётган бразилиялик футболчи Президент Каримовнинг тўнғич қизи Гулнора Каримовага мурожаат қилмоқчи.\nМақолада ёзилишича,Барселонанинг собиқ ўйинчиси ва Испания фуқаролигига ҳам эга бўлган Ривалдо Каримова хонимдан Ўзбекистоннинг Испаниядаги элчиси сифатида можарони ечишда ёрдам сўраш ниятида.\nЖирканч тузумларнинг жамоаларида тўп сураётган ўйинчилар футболдан кўпроқ нарса гаровга тикилганини англаб етишлари керак\nЛуис Перейра, Ривалдонинг ҳимоячиси\nТелеграф "Бунёдкор"нинг собиқ хўжайини Zeromax ва Гулнора Каримова ўртасидаги алоқаларга тўхталмаган.\nАммо Ривалдонинг ҳимоячиси аввалроқ матбуотга "Бунёдкор"нинг ҳақиқий хўжайини Гулнора Каримова бўлганига ишонишларини айтган эди.\n2002 йилда жаҳон чемпионлигини қўлга киритган Бразилия миллий жамоаси таркибида бўлган ва беш йил Испаниянинг Барселона жамоасида тўп сурган Ривалдо "Бунёдкор" ўзига 16 миллион доллар қарздор эканини даъво қилмоқда.\n2008-2010 йилларда "Бунёдкор" ҳужумчиси бўлган Ривалдо ўзбек жамоаси таркибида 33 марта дарвозага тўп киритган ва 2009 йилда Ўзбекистоннинг энг кўп гол урган ўйинчиси бўлган.\nУ "Бунёдкор"да ўйнаган биринчи йили ҳаммаси яхши бўлгани, аммо иккинчи йили муаммолар пайдо бўлганини айтган.\nТелеграфнинг ёзишича, Ривалдо "Бунёдкор"нинг хўжайини бўлган Швейцарияда рўйхатдан ўтган Zeromax ширкатини ўтган йил августида маҳкамага берган.\nАммо у бу ҳақда Zeromax Ўзбекистонда касодга учраб, пулни ундириб олиш осон бўлмаслигини англаб етганидан сўнггина жамоатчиликка ошкор этишга қарор қилган.\n'Ёрқин шахсият' ва жирканч тузум\nТелеграф 38 ёшли Гулнора Каримовани "фасон дизайнери ва поп юлдузи" деб таърифлайди.\nРўзномага кўра, ёрқин шахсиятга эга бўлган 38 ёшли Гулнора Каримова Гугуша тахаллуси билан жозибадор клипда суратга тушган ва унинг бойлиги 390 миллион фунт-стерлинг деб баҳоланади.\n"Унинг отаси инсон ҳуқуқларини энг кўп топтаган раҳбарлардан ҳисобланади ва Андижонда хавфсизлик кучлари оломонга қарата ўт очиб, юзлаб одамларни ўлдириши ортидан Оврўпо Иттифоқи унга қарши жазо чораларини киритган", дейилади мақолада.\nТелеграфнинг ёзишича, Ривалдонинг маҳкама даъвоси мўмай шартномалар эвазига Шарқий Оврўпо ва Марказий Осиё давлатларидаги жамоаларга ўйнаш учун бораётган бошқа халқаро футболчилар учун бир огоҳлантиришдир. Рўзнома Махачқаланинг "Анжи" жамоасига ўйнаётган Роберто Карлос ҳамда Грознийнинг "Терек" жамоасига раҳбарлик қилаётган Руд Гуллитларни эслатиб ўтади.\nРивалдонинг ҳимоячиси Луис Перейрага кўра, "жирканч тузумларнинг жамоаларида тўп сураётган ўйинчилар футболдан кўпроқ нарса гаровга тикилганини англаб етишлари керак".


Тўлабек Акрамов инкор этган лекин “Локомотив” мураббийига айланган Самвел Бабаян ҳақида\n22 июнь, 2019, 18:24 142\nБабаян мураббийликка қайтди\nСамвел Бабаян 1971 йил 19 май куни Тошкент шаҳрида туғилган. У СССР чемпионатида футболчилик фаолиятини эрта якунлаган. 1993 йили Тошкент вилоятининг "Политотдел" клуби иш бошқарувчиси этиб тайинланди. 1996 йили "Навбаҳор" клуби мураббийлар сафида, Виктор Жалилов бошчилиги билан Ўзбекистон чемпионлигига эришди. 2001 йили Ўзбекистон терма жамоасида менежер лавозимида ишлаган. Кейинги йили "Пахтакор" клуби вице-президенти этиб сайланди. “Пахтакор”даги бошқаруви пайтида жамоа 8 марта чемпионликни, 8 марта кубокни қўлга киритди. 2014 йилда "Пахтакор" бош мураббийи бўлди ва шу йили чемпионликга эришиш билан бирга, Ўзбекистонда йилнинг энг яхши мураббийи деб топилди.\n2015 йилнинг июнь ойида Миржалол Қосимов терма жамоада истеъфога чиқарилганидан сўнг, Бабаян Ўзбекистон миллий термасининг бош мураббийи этиб тайинланди. Унинг бошқарувида 2016 йилнинг январь ойида Ўзбекистон ёшлар терма жамоаси Қатарда бўлиб ўтган Осиё чеммпионатида муваффақиятсиз иштирок этди ва 2016 йилнинг ёзида Рио-де-Жанейро шаҳрида бўлиб ўтган Олимпияда йўлланмасидан қуруқ қолди. Шундан сўнг, Олимпия термасидан ишдан олиниб, бор эътибори миллий термага қаратилди. Бабаян бошчилигида Ўзбекистон 2018 йилги Россияда бўлиб ўтган мундиал йўлланмасини қўлга киритолмади. Саралашнинг учинчи босқичи "А" гуруҳида, олтита жамоа орасида Жанубий Корея, Эрон ва Сурия термаларидан ортда қолиб тўртинчи ўринни эгаллади. 2017 йиилнинг 7 сентябрь куни вазифалар бажарилмагани ва мухлисларнинг қаттиқ норозилиги туфайли ишдан бўшатилди.\n2018 йил 15 январь санасида, Ўзбекистон футбол ассоциацияси Самвелни футболга тегишли ҳар қандай соҳада ишлашни бутун умрга таъқиқлаб қўйди.\n2018 йилнинг март ойи охирларида Латвиянинг "Спартак" клуби бош мураббийи этиб тайинланди. Футболнинг барча соҳаларидан четлаштирилгани учун Ўзбекистонда мухлислар Бабаян иш бошлаганидан ҳайратга тушишди. Латвия чемпионатида ишлаш учун зарур бўлган Европа мураббийлар лицензияси Бабаянда йўқлиги учун ишини давом эттира олмади. УEФА томонидан олиб борилган текширув Осиёнинг мураббийларни лицензиялаш тизими Европаникидан фарқ қилиши маълум бўлди. Шу сабабли, 23 апрель куни Юрмаланинг "Спартак" жамоаси мураббийлигидан озод этилиб, клубнинг техник директори этиб тайинланди.\n2019 йилнинг январь ойида Самвел Бабаян "Локомотив" клубида маслаҳатчи бўлиб иш бошлагани маълум қилинди. Бу хабар оммавий ахборот воситаларида кенг муҳокамаларга сабаб бўлди. Сабаби у футболдан четлаштирилган эди. Кейинчалик Самвел қисқа интервю бериб, унинг дисквалификацияси 2018 йилнинг 1 февраль куни бекор қилинганлигини айтиб ўтди.\nКейин эса у клуб бош мураббийи лавозимини эгаллаши борасида тарқалган аввалги маълумотларни жамоа бош директори ўринборари Тўлабек Акрамов инкор этиб, Бабаян ўзига бириктирилган масалаларни ҳал қилишини айтганди. Лекин...\nАндрей Фёдоров бош мураббийлигида "Локомотив" омадсиз мавсумни ўтқазиб бораётганди. Осиё Чемпионлар лигасида гуруҳдан чиқа олмади. Ўзбекистон Суперлигасида муваффақият қозона олмай, асосий рақиби "Пахтакор" клубига мавсум бошиданоқ мағлуб бўлди ва ҳозирда 12 турдан сўнг "шерлар"дан 8 очкога ортда боришмоқда. Бугун, 22 июнь санаси айнан Фёдоров ўрнини Самвел Бабаян эгаллади.


Италия иқлим ўзгариши соҳасидаги таълимга мажбурий тус берган илк мамлакат бўлди\n18:00 / 24.11.2019\nИталия – иқлим ўзгариши масаласи энг кўп муҳокама этилаётган мамлакатлардан бири. 2020 йилда янги ўқув йилининг бошланиши билан мазкур мамлакат иқлим муаммолари ва атроф-муҳит билан боғлиқ масалаларга бағишланган мажбурий дарсларни ўқув жадвалига киритган дунёдаги биринчи мамлакатга айланади.\nҚайд этиш жоиз, дунё миқёсида Грета Тунберг ва бошқа машҳур экофаоллардан руҳланиб, экологик стандартларни тобора жиддий ёқлаб чиқаётган ёшлар кўпайиб бормоқда. Жумладан, ҳозир Италиядаги ёш авлод сайёрамиз юзма-юз келаётган таҳдидлар ҳақида кўп маълумотга эга.\nМамлакат таълим вазири Лоренцо Фьорамонтининг айтишича, умумтаълим ўқув дастурининг 33 соатини ушбу долзарб мавзуга бағишлаш режалаштирилган.\nЭкологияга бағишланган алоҳида машғулотлардан ташқари, анъанавий география, математика ва физика дарсларида ҳам иқлим ўзгариши мавзулари киритилиши кутиляпти.\nМаълумот учун, Италия таълим вазири Лоренцо Фьорамонти – инсоннинг онгли хулқ-атвори, ресурслардан оқилона фойдаланиш ва сайёрани ҳимоя қилиш учун кураш бўйича таниқли шахслардан саналади. У давлат таълимини авиачипталар, пластикдан ишланган маҳсулотлар ва ширинликлар савдосидан олинадиган солиқлар ҳисобига молиялаштиришни таклиф қилганди. Шу тариқа, Италиянинг келаси йил учун мўлжалланган бюджетида пластик ва шакар учун солиқ кўзда тутилган.\nИлк бор бешта глобал хавфнинг барчаси экология билан боғланди\n13:25 / 30.12.2019\nШавкат Мирзиёевнинг Италияга ташрифи ташкил этилади\nЎзбекистон - Италия саммити ўтказилади


Дилфуза Исмоилова :« Телефонда тарқалган рақсларимдан уялмайман» - www.Voydod.net\nShox11 Grimmi Udxnelw SilvioCeam RenwikLiax Xyqcuhl Mashina-01_02 Frillockbig KarlenEr narkabulows4\nSpawn0007, 0553260553M, The_MaJnun, 1997724, Doniyor)), Mirzoakram, Ada, Shoxijahon_Shox, Жалил91, Dj_Jooni, 998942706066, Gofmad, AArerneNaw, Sunnatillo04, JaVoHiRBeK_9798, kimyo536, farhodjon99, inommedia, Sanjar_98, Отабек2929, OYBEK9898, TAMOJNIY, 938101363, 199327, Sanjar96, Azizbekxamidov1411, Hm_plus, BARCALIVERPUL, NazArov303, andreysReque, Voydod_Reklama, [Полный список]\nДилфуза Исмоилова :« Телефонда тарқалган рақсларимдан уялмайман»\nЯқинда бир дўстим қўл телефонимга хонанда Дилфуза Исмоилованинг АҚШдагиватандошларимизнинг тўйида эркаклар даврасида қўшиқ куйлаб, рақс тушаётгани акс этган видеони жўнатибқолди.\nҲалиги видеони кўриб, очиғи, ҳайратдан ёқа ушладим. Дилфуза Исмоилованинг эркаклар қаршисидаўзбек аёлларига, умуман олганда рисоладагидек аёлларга хос бўлмаган тарзда рақсга тушиши кишининг ғашиникелтиради. Газетангизнинг ўтган галги сонларида хонанда Жаҳонгир Отажонов бир тўйдаги ножўя ҳаракатлари учун лицензиясидан маҳрум этилгани ҳақидаги мақолани ўқиган эдим. Хонанда Дилфуза Исмоилованинг бу кабирақслари эса, бир неча йиллардан буён кўпчиликнинг эътирозига сабаб бўлиб келяпти. Унга нисбатан ҳам бирорчора кўрилдими? Равшан Дадабоев, Тошкент\nЮқоридаги мурожаат эгасининг фикрларибизни ҳам қизиқтириб қўйди. Ўша видео тасмани эса, синчиклаб томоша қилиб, кўтарилган масалани атрофличатаҳлил қилишга аҳд қилдик. “Яна ўша Дилфуза...”\nЁдингизда бўлса, бундан роппа-роса бир йил аввал газетамиз саҳифаларида чоп этилган“Фоторейд” лойиҳасида кўплаб машҳур санъаткорларимиз, бошловчиларимизнинг тўйларда ўзларини қандайтутаётгани, номақбул ҳатти-ҳаракатларию, юзлаб одамлар кўз ўнгидаги одобсизликларини фотосуратлар орқалиэътиборингизга ҳавола этгандик. Лойиҳанинг биринчи сонида пойтахтдаги “Гиламсарой” тўйхонасида бўлибўтган тўйда хонанда Дилфуза Исмоиловага дуч келганимизни айтиб, унинг тўйга кийиб борган антиқа кийими вашарқ аёлларига хос бўлмаган рақсларини танқид остига олган эдик. Аммо, мурожаатчимиз бизга тақдим этганвидеодан кўриниб турибдики, бу мақоладан Исмоилова тегишли хулоса чиқармаган шекилли.\n“Шўх қиз”нинг “шўхликлари”\nВидеода Исмоилованинг калта юбкада эркаклардаврасида “Яккаю ягонанг бўлай” номли қўшиғини куйлаб, рақсга тушаётгани тасвирланган. Атрофда қарсакчалиб рақс тушаётган, ҳуштак чалиб ҳаяжонини беркита олмаётганларнинг ҳайқириғи ва шинавандалар томониданқистирилаётган АҚШ долларларидан завқланиб кетган хонанда ҳам гоҳ қўлини оёғига уриб, гоҳ у билан рақсгатушаётган йигитнинг бўйинбоғидан тортиб ўйинга тушади. Рақс тасвирлаб беришга андиша йўл қўймайдиган янашундай ҳолатларга бойки, уни ўқувчига қандай етказиш ҳақида жуда кўп ўйладик. а, “Аёл кишига хос бўлмаган,ҳаракатлар қилди” десак, энг содда таъриф берган бўламиз.\nТавба, ўзбек аёлларига хосибо-хаё санъаткор аёлларимиз учун ёт бўлиб боряптими?! Наҳот “Тошкентнинг шўх қизиман” деб куйлаганхонанда, юқоридаги каби “шўхлик”лари минглаб томошабинлар, тингловчиларнинг эътирозига сабаббўлаётганини тушуниб етмаса?\nАслини олганда, бундай видеоларнинг тарқалиб кетишибилан боғлиқ ҳолатларда хонандалар огоҳлантирилиб, лицензиясидан маҳрум этиларди. Бунга хонандалар АбдуллаҚурбонов ва Жаҳонгир Отажонов билан боғлиқ видео тасвирларни мисол тариқасида кўрсатишимиз мумкин. Бироқ,Дилфуза Исмоиловага нисбатан бу видеолавҳалар юзасидан қандай чора кўрилгани ҳақида аниқ маълумотололмадик.\n—Қайси видеони назарда тутаётганингизни тушундим. Бу тўй - жиянимнинг тўйи. Тасвирдаги одамларнинг ҳаммасиқариндошларим, ўз яқинларим. Яқинларим даврасида эса, самимий ўйин-кулгу қилганмиз холос. Ва ушбутаасвирларни бировлар эмас, ўзим тарқатганман. Қўшиқнинг сўзларига эътибор берсангиз, унда “Жонингужанонанг бўлай” деган жумлалар бор. Айни шу сўзларни айтаётганимда юрагимга ишора қилганман холос.Куёвимнинг бўйинбоғидан тортиб рақсга тушганимнинг нимаси ёмон? Тўйларда даврани қиздириш учун мен доимшундай рақсга тушаман. Бу менинг ўзимга хослигим ва мен бундан уялмайман. Ахир, бундан баттар ҳолатлар ҳамучраб турибди-ку? Улар ҳам уялиши керак эмасми?\nP.S. Шу вақтгача таҳририятимизгамухлислар томонидан Дилфуза Исмоилованинг тўйларда ўзини тутишидан арз этиб, мурожаат қилганлар бўлган.Тарқалган бу тасвир хонандани бироз тартибга чақиришга арзирли асос бўлади деб ўйлаймиз. Бошқа санъаткорларкаби унинг ҳам истеъдодини севадиган, қўшиқларини жўр бўлиб айтадиган мухлислари жуда кўп. Ана шумухлисларнинг истакларидан келиб чиққан ҳолда хонанда юқоридаги танқидларга очиқ кўз билан қараб, уни тўғриқабул қилса, яхши бўларди.


Дунёдаги энг антиқа қонунлар\n23.03.2018 12:34 0 1978\nФото: «Самое интересное»\n«Маҳаллада дув-дув гап» бадиий фильмидаги «тиниб-тинчимаган одамлар-эй, нималарни ўйлаб топишмайди-я?!» деган иборани ҳар биримиз табассум билан эслаймиз. Бир сўз билан айтганда, оригинал чиққан ушбу иборани турли даврларда амалда бўлган қонунлар мисолида ҳам кўриш мумкин: «тиниб тинчимаган қонунчилар-эй, қанақа қонунлар ишлаб чиқишмайди-я?..».\n• Қадимги юнонлар ўзларининг гўзаллик ва муҳаббат маъбудаси Афродитани ҳурмат қилмаган ва унинг шарафига бунёд этилган ибодатхонага тез-тез қатнаб турмаган фуқароларга катта миқдорда жарима солишарди. Агар бу ҳол яна бир бор қайтарилса, ҳуқуқбузар коҳинларга кетма-кет уч ой жарима тўлаши шарт эди.\n• XVIII аср охирига қадар Петербургдаги меҳмонхоналарда ҳаммом бўлмаса, меҳмонхона соҳиби яхшигина жарима тўлашга мажбур эди. Мазкур жарима шахсан Петр I(1672-1725)нинг буйруғи билан жорий қилинган. Унинг ўзи бир гал Петербургдан Москвага сафар қилганида, шаҳар меҳмонхоналаридан бирида тунаб қолишга мажбур бўлган. Бу ерда ҳаммом йўқлигини кўриб, подшоҳнинг роса жаҳли чиққан экан.\n• Деворларга турли ёзувларни битиш ёмон одат эканини биламиз. Буюк Британия қироличаси Виктория (1837-1901) махсус фармон чиқариб, Вестминстер кўприги деворларига бирор-бир ёзув ёзган кишини олти ой қамаб қўйишни буюрган.\n• Германияликлар ХХ асрга қадар пичан яқинида тамаки чекадиганларни ҳақиқий жиноятчи деб ҳисоблашган. Агар бирор киши пичан ғарами ёнида гугурт чақса борми, мавсумга қараб уч ойдан икки йилгача қамалиб кетиши турган гап эди!\n• Испания ва Италияда XIX асрнинг иккинчи ярмида имзосиз дўқ-пўписа мактубларини ёзиш тақиқлаб қўйилган.\n• Англияда кумуш қошиқларни ўғирлаган ҳар қандай одам етти йилга узоқ ўлкаларга сургун қилинарди.\n• Лондоннинг асосий кўчалари бўйлаб фойтунда сайр қилаётган ҳар бир жентлмен саёҳатга чиқишидан олдин албатта юзини совунлаб ювиши шарт эди. Чунки XIX асрда кир юз билан Лондоннинг марказий кўчаларида юрганлар учун 3 йил қамоқ жазоси белгиланганди.\n• Ўрта асрларда Испанияда яшаган бадавлат сеньорлар, худо кўрсатмасин, қирол жаноби олийларининг либосига ўхшаш кийим тиктирса борми, шу заҳоти дарра билан саваланиб, сўнг бир умрга мамлакатдан бадарға қилинарди!\n• Қадимги Новгород князлигида эса аҳоли уйларининг олдидан катта йўл ўтмаган бўлса, яхшигина жарима тўлаган.\n• Қадимда яшаб ўтган португалиялик катта савдогарлар овози паст бўлган майда савдогарлардан жарима ундиришарди. Чунки паст овозли савдогарни бозорда ҳеч ким эшитмайди, бинобарин, савдоси ҳам камаяди.\n• Африка қитъасининг жанубида жойлашган Свазиленд қироллигида узоқ вақтлар мобайнида антиқа қонун амалда эди: турмушга бераётган қизини тўйдан олдин яхшилаб боқиб, семиртирмаган оилалардан катта микдорда жарима ундирилган! Ахир чўпдек озғин келин кимга ҳам керак?\n• Пётр I ҳукмронлиги даврида Россияда ўлим жазоси қўлланадиган жиноятлар сони 123 тага етган. Улар жумласига худони, диний маросимларни ҳақоратлаш, бутпарастлик, жодугарлик, шайтон билан алоқада бўлиш, муқаддас ҳисобланадиган буюмларни таҳқирлаш, шоҳ буйруқларига ўзгартириш киритиш ёки улар ёзилган қоғозни йиртиб ташлаш, судда адолатсиз ҳукм чиқариш, ёлғон гувоҳлик бериш, талон-торож қилиш, порахўрлик, номусга тегиш, бесоқолбозлик, зино, киссавурлик, денгиз флоти учун зарур бўлган эманзордаги дарахтларни ноқонуний йўл билан кесиш каби жиноятлар кирган.


Москва давлат педагогика университети олимлари рақамлаштирилган буюмларнинг бола психологияси ривожланишига таъсирини ўрганишга қаратилган тадқиқоти давомида шундай хулосага келишган.\n"Боланинг ақлий ривожланиши учун энг катта хавф вақтичоғлик учун фойдаланиладиган экранли гаджетлар билан боғлиқ. Улар рақамли қурилмалардан қанча эрта фойдаланишни бошласа, психологик функциялар - равон сўзлаш, диққатни жамлаш, хотира ва фикрлаш қобилияти ривожланишида шунча оғир асоратлар қолдириши мумкин. Бу асосан боланинг мактаб даврида таълимни ўзлаштириш, ўзини шакллантириш, шунингдек, ижодий фаолиятга тайёрлиги ва интилишида кучли кўзга ташлана бошлайди", дейди тадқиқот раҳбари профессор Сергей Степанов.\nОлимнинг қўшимча қилишича, агар ўсмирлар гаджетлардан илм ўрганиш ва билимини мустаҳкамлаш мақсадида вақти-вақти билан, меъёрида фойдаланса, унда рақамлаштирилган буюмларнинг психологик функциялар ривожланишига ижобий таъсирини кутиш мумкин.\nБироқ, тадқиқот натижалари ўқувчиларнинг кўпчилиги гаджетлардан вақтичоғлик учун фойдаланишини кўрсатган. Хусусан, олимлар ота-оналар ўртасида ўтказган сўровда қарийб 60 фоиз иштирокчи болалари экранли қурилмалардан бўш вақтида, атиги 40 фоизи эса билим олиш ва дунёқарашини кенгайтириш учун фойдаланишини билдирган.\nШунингдек, сўралганларнинг 70 фоизи фарзандлари телевизор кўришига, 60 фоизи электрон ўйин қурилмаларидан фойдаланишига қаршилик кўрсатмаслигини айтган. Шу билан бирга, 66 фоиз катталар болалари учун смартфондан, 57 фоизи компьютердан ва 47 фоизи планшетдан фойдаланишда меъёр ўрнатган.\nОлимлар тавсиясига кўра, ўқувчиларда рақамлаштиришнинг акс таъсирини камайтириш учун қўшимча машғулотлар ёрдамида уларда ақлий ва ижодий қобилиятни кучайтириш керак. Мактаб таълимида ҳозирда етишмаётгани яққол аён бўлиб турган ижодий йўналишдаги дарсларни кўпайтириш ҳам ҳеч кимга халал бермайди.


"Инсонликка номзод" спектаклининг навбатдаги намойиши\nСирдарё вилоят мусиқали драма театри жамоаси ижодий сафар билан мухлислар кўнглини шод этмоқда. Шу йилнинг 19 октябрь куни театрнинг бир гуруҳ ижодкорлари Максим Каримовнинг “Инсонликка номзод” (публицистик драмаси) спектакли билан Ширин шаҳрига йўл олишди. Мазкур спектакль инсоний туйғулар, одамлар ўртасидаги меҳр-оқибат, ватанпарварлик, инсонпарварлик, юртга садоқат ва уни севиш, энг муҳими, чин инсон қандай бўлиши кераклигини намоён этувчи, умуминсоний қадриятларни ўзида акс этган санъат асаридир.\nСирдарё театри 45-мавсумини бошлади\nСирдарё вилояти мусиқали драма театрида 45-ижодий мавсумнинг очилиши.\nҲадемай, Сирдарё театри жамоаси уч йиллик таъмирланишдан сўнг янгича қиёфа касб этган бинода фаолиятини бошлайди. Шундай бўлса-да, шу давр мобайнида театр ижодкорлари асло изланишдан тўхтагани йўқ.\nЮртимизнинг барча гўшаларида жонажон ватанимиз мустақиллигининг 28 йиллик тантаналари кенг нишонланмоқда. Байрам сайилларига чиққан ҳар бир юртдошимиз нигоҳида мамнунлик ва тинч, фаровон юртда истиқомат қилаётганлигидан шукроналик туйғуларини англаш мумкин.\nЯнгиер шаҳрида байрам тантаналари\nСирдарё театри ижодкорларидан мустақиллигимизнинг 28 йиллиги шодиёнаси\nБугун юртимизнинг қай гўшасига борманг, мустақиллигимизнинг 28 йиллик тантаналари кенг нишонланаётганлигининг гувоҳи бўласиз. Бу борада Сирдарё вилояти мусиқали драма театри ижодкорлари ҳам вилоят миқёсида ўтказилаётган ана шу тантаналарда муносиб иштирок этиб, элимиз қувончига шерик бўлмоқда.\nТеатримизнинг янгиланган биносида илк спектакль намойиши...\nСирдарё вилоят театрининг янгиланган биносида илк спектакль намойиши бўлиб ўтди.\nКуни кеча 25 август куни Сирдарё вилоят мусиқали драма театрининг ўз биносида катта тантана бўлиб ўтди. Хабарингиз бор, театр биноси 2017 йилдан буён капитал таъмирлаш жараёнида эди.\n"Дўстингни сафга қайтар" тадбири\nЖорий йилнинг 17 август куни Сирдарё туманидаги Республика ўғил болалар тарбия муассасасида “Дўстингни сафга қайтар” мавзусида давра суҳбати ўтказилди.\nCирдарё театридан спектакллар намойиши ва ижодий учрашув\nНавбатдаги меҳнат таътилидан янги ижодий режалар билан куч-ғайратга, шижоатга тўлиб қайтган Сирдарё вилоят мусиқали драма театри ижодкорлари яна изланишлар сари йўл олди. Театрнинг 45-мавсуми очилиши ва мустақиллигимизнинг 28 йиллигига тайёргарлик ишлари санъаткорлар томонидан қизғин паллага кирди. Шу билан бирга ижодкорлар соғинган мухлислари ҳузурида ҳам бўлишга улгуришмоқда.